Danas: Drugi sastanak vlasti i opozicije najavljen za petak pod znakom pitanja? Đilas: Neću učestvovati, ako okrugli sto ne bude otvoren za javnost | Hronika\nPočetna strana > Hronika > Danas: Drugi sastanak vlasti i opozicije najavljen za petak pod znakom pitanja? Đilas: Neću učestvovati, ako okrugli sto ne bude otvoren za javnost\nDanas: Drugi sastanak vlasti i opozicije najavljen za petak pod znakom pitanja? Đilas: Neću učestvovati, ako okrugli sto ne bude otvoren za javnost\nčetvrtak, 08. avgust 2019.\nKako su juče najavili organizatori sastanka, Fondacija za otvoreno društvo Srbija i Fakultet političkih nauka, tema razgovora trebalo bi da bude finansiranje izbornih kampanja. U pozivu se navodi da će sastanak početi sutra (petak) u 9 sati u delu koji će se voditi po „ Četam Haus“ pravilu, bez prisustva medija, dok će za izjave medijima biti od 11.30 časova, prenosi FoNet.\nČetam Haus pravilo obavezuje svakog učesnika debate na apsolutnu tajnost o sadržaju i izjavama drugih učesnika. Događaji koji se organizuju po pomenutim pravilima zatvoreni su za širu javnost i medije, naveli su organizatori.\nIzvršni direktor Fondacije Milan Antonijević izjavio je u nedelju da postoji mogućnost da se otvori uvodni deo budućih sastanaka vlasti i opozicije, kao i da nakon sastanka učesnici daju izjave medijima, ali da će se o tome konsultovati sa ostalim organizatorima sastanaka.\n– Centralni deo razgovora stranaka bi trebalo da ostane zatvoren za javnost. Taj deo gde se govori o konkretnom problemu, a to je finansiranje političke kampanje i funkcionerska kampanja, može da bude nešto što je otvoreno za javnost. Ono što smatramo primerenim jeste da se nakon sastanka odvoji jedan period u kome bi mediji mogli da postavljaju pitanja. Zbog zaista uzavrele atmosfere mislimo da ovaj centralni deo u kome se razgovara o predlozima civilnog društva i gde se razgovara o konkretnim pitanjima koja će izneti organizacije civilnog društva, ne bi trebalo da bude otvoren za medije i da na neki način privuče neke izjave koje bi bile više namenjene medijima a manje dijalogu – rekao je Antonijević za N1.\nPredsednik Stranke slobode i pravde Dragan Đilas, već je ranije, odmah posle prvog sastanka 27. jula, najavio da neće učestvovati na narednim okruglim stolovima na temu izbora u Srbiji, ukoliko ti skupovi ne budu otvoreni za javnost. Upitan da li će učestvovati u drugoj rundi razgovora zakazanoj za petak, 9. avgust, s obzirom na izjavu direktora Fondacije Milana Antonijevića da postoji mogućnost da uvodni deo budućih sastanaka bude otvoren za javnost, Đilas je odgovorio odrično.\n– Jasno smo rekli da Stranka slobode i pravde neće učestvovati ako sastanak ne bude otvoren za javnost – rekao je Đilas za naš list.\nUpitan da precizira da li to znači da je potrebno da kompletan sastanak bude otvoren za javnost kako bi na njemu učestvovali, Đilas je kratko odgovorio „da“.\nLider Dveri Boško Obradović upitao je u utorak poslanika Srpske napredne stranke Vladimira Đukanovića kako se našao u delegaciji na okruglom stolu o izbornim uslovima, ako se ranije povukao iz svih stranačkih aktivnosti SNS dok „predsednik ne očisti stranku od lopova, kriminalaca i mangupa“.\n– Zašto idete na te razgovore ako već savetujete Aleksandru Vučiću da ne prihvati ništa od zajedničkih zahteva opozicije i preporuka Stručnog tima sa protesta „1 od 5 miliona“ – pitao je Obradović Đukanovića u otvorenom pismu.\nObradović je od Đukanovića tražio da se izjasni da li je razgovorima sa, kako ih nazivaju pripadnici vlasti, „izdajnicima, tajkunima, lopovima, fašistima i ostalim ološem“ iz opozicije, SNS konačno priznala da je dijalog između vlasti i opozicije normalna stvar i da se opozicija u svakoj zemlji na svetu mora poštovati.\nĐukanović nije želeo da govori za naš list jer, kako je kazao, ne daje nikakve izjave od kada je suspendovao funkcije u stranci.\nPodsetimo, na redosled sastanaka – nakon prvog okruglog stola opozicije i vlasti (delegaciju SNS predstavljali su Nebojša Stefanović, Vladimir Orlić, Vladanka Malović i Vladimir Đukanović) 27. jula koji je bio iznenađenje za javnost, i nakon delimičnih medijskih saznanja sa tog skupa, zbog pravila da „Chatham House“ da se detalji ne iznose u javnost, usledio je sastanak šire opozicije. U ponedeljak, 5. avgusta, u sali opštine Stari grad, sastali su se predstavnici opozicije, uključujući i one iz građanskih pokreta, koji nisu bili prisutni, niti pozvani 27. jula, poput Ne davimo Beograd.\nPredsedavajući tog susreta Janko Veselinović iz SZS je kazao da je po pitanju dijaloga vlasti i opozicije, na sastanku konstatovano da je reč o okruglom stolu i da će i ubuduće prisustvovati svakom razgovoru na kome bi moglo da dođe do pomaka vezanog za ispunjavanje uslova za slobodne i poštene izbore. Veselinović je naveo i da će se nakon drugog okruglog stola lideri opozicije ponovo sastati kako bi videli mogu li ti razgovori „iznedriti neku konstruktivnost“. Naveo je i da je krajnji rok da se poprave izborni uslovi druga polovina septembra. Ipak, kako je kazao jedan od učesnika tog opozicionog skupa, upadljivo je da nije bilo usvojenog zajedničkog saopštenja.


Meteorologija u službi privrede: Univerzalni „šalter“ za prognoze - Biznis i Finansije\nHome\tTekstoviB&F Plus\tMeteorologija u službi privrede: Univerzalni „šalter“ za prognoze\nMeteorologija u službi privrede: Univerzalni „šalter“ za prognoze\nby bifadmin 7. januara 2017.\nDržavne i poslovne strategije ne zavise samo od geopolitičkih i ekonomskih, već i od prirodnih uslova, naročito kada smo pod uticajem posledica klimatskih promena. Zato, ideja da sve geofizičke, hidrološke i atmosferske informacije budu objedinjene na jednom mestu i lako dostupne vladinim i nevladinim organizacijama, kao i kompanijama, predstavlja glavni cilj projekta GEO-CRADLE. Ovaj projekat se realizuje u okviru evropskog programa Horizont 2020, u kojem učestvuje konzorcijum sačinjen od naučnih i državnih institucija iz 14 zemalja Balkana, Severne Afrike i Bliskog Istoka. Glavni koordinator projekta je Nacionalna opservatorija iz Atine, dok iz Srbije učestvuju naučnici-istraživači iz beogradskog Instituta za fiziku i novosadske inženjerske kompanije Inosens.\n„Dobijene podatke, odnosno inventar sa raspoloživim geo informacijama, obrađivaćemo prema unapred definisanim prioritetima, kao što su prilagođavanje na klimatske promene, pristup prehrambenim i energetskim sirovinama, kao i bezbednost hrane, i biće dostupni svim zainteresovanim organizacijama u pomenutim regionima. Ti rezultati će biti od velikog značaja za države koje učestvuju u projektu jer će uticati na promene celokupnih strategija u oblastima poljoprivrede, vodoprivrede i zdravlja, pa time i na budžetska izdvajanja. Ideja je da se napravi besplatan one-stop-shop, koji će pružati sve relevantne informacije prikupljene najsavremenijim sredstvima za geo-osmatranja, kao što su, na primer, satelitski podaci, ali i preciznim lidarskim merenjima aerosola koja se obavljaju u Institutu za fiziku u Beogradu“, objašnjava za Biznis i Finansije prof. dr Slobodan Ničković, naučni saradnik RHMZ-a i Instituta za fiziku, koji je proveo osam godina u Ženevi, radeći kao ekspert Svetske meteorološke ogranizacije na poslovima unapređenja numeričke prognoze vremena.\nU projektu su prvo intervjuisani budući korisnici iz naučnih krugova, vladinih organizacija i privrede, kako bi se ustanovile njihove najvažnije potrebe. Na osnovu dobijenih rezultata i shodno definisanim zahtevima sačinjen je inventar postojećih baza podataka, a u toku je faza implementacije projekta, s ciljem da za naredne dve godine ceo servis postane dostupan korisnicima. Precizno mapirane sušnije i vlažnije geografske zone, u kombinaciji sa rezultatima numeričkog modeliranja klimatskih promena, biće od posebne koristi za upravljanje vodnim resursima, ističe naš sagovornik, dok će podaci o mineralnom sastavu zemljišta biti od koristi privrednim sektorima, kao što su rudarstvo, energetika, poljoprivreda i drugi. Istovremeno, za ove potrebe koristiće se satelitska i konvencionalna osmatranja, arhivirana u realnom vremenu.\nGEO-CRADLE se finansira iz evropskih fondova i deo je šire evropske inicijative, u koju spada i projekat Kopernikus, koji će pokrivati čitav kontinent. Kako je projekat GEO-CRADLE prva inicijativa ove vrste, koja na regionalnom nivou sintetizuje geo informacije, veliki deo njegovih istraživanja biće kasnije integrisan u Kopernikusu. Neka od tih istraživanja su pionirska dostignuća u domenu numeričke prognoze vremena, u kojima su značajnu ulogu imali upravo naučnici iz Srbije.\nOluja u zrnu peska\nDoprinos naših stručnjaka u oblasti modeliranja atmosfere jeste kreiranje potpuno novog pristupa u numeričkoj prognozi vremena, kombinovanjem meteoroškog modela i modela za atmosferski transport aerosola. Ovaj novi sistem razvija RHMZ u saradnji sa više organizacija u regionu, uključujući istraživače iz Instituta za fiziku, kao i kolege iz Italije, Nemačke i Grčke. Za ove potrebe koristi se najveći superračunar na Balkanu, koji se nalazi u Institutu za fiziku, kao i superračunar RHMZ-a.\n„U većini dosadašnjih prognostičkih modela uticaj aerosola na oblake i padavine se tretira vrlo uprošćeno, a zahvaljujući novim istraživanjima i osmotrenim podacima ovi efekti se tačnije računaju. Recimo, mineralni sastav čestice peska koju vetar nosi u atmosferi može da nam ukaže na koji način će se, i kojim brzinom, oko nje formirati kišna kap ili čestica leda“, objašnjava Bojan Cvetković, doktorant meteorologije, koji se u RHMZ-u bavi ovim istraživanjima.\nKao potvrdu koliko su takva izračunavanja precizna, Cvetković navodi primer kada su naši meteorolozi sa tačnošću od jednog sata predvideli kada će se na određenoj lokaciji u Iranu formirati peščana oluja razornih posledica. S druge strane, mineralni sastav i tačka topljenja aerosola su od izuzetne važnosti kada se imaju u vidu temperature radnih turbina koje koriste savremeni avionski motori, pa je avio-industrija jedan od posebno važnih korisnika ovih rezultata.\nNaš naučni tim, pod vođstvom prof. dr Ničkovića, pokrenuo je procenjivanje kretanja aerosola u zemljinoj atmosferi još 1993. godine. „To je bio prvi operativni model u svetu za prognozu prenosa saharskog peska. Nastao je, pre svega, iz naučne radoznalosti, a ne iz velike potrebe, jer se u tom trenutku još nije znalo koliko je pomenuta naučna oblast, zapravo, bitna za čitavu regionalnu, pa i globalnu klimu“, priseća se Ničković. Tokom nekoliko prethodnih godina istakao se jedan broj istraživanja koja to potvrđuju i koja su objavljena u najprestižnijim naučnim časoposima. Njihovi rezultati dokazuju da jezgra ledenih kristala u hladnim oblacima, u dve trećine slučajeva, čine upravo peščani aerosoli, i to bez obzira na činjenicu da su takvi oblaci, često, udaljeni i po nekoliko hiljada kilometara od pustinjskih izvora.\n„Naš tim, za sada, jedini može na dnevnom nivou da prognozira na koji način takve čestice formiraju hladne oblake na posmatranoj teritoriji. Glavni cilj našeg istraživanja je da unapredimo poznavanje i izračunavanje fizičkih procesa koji se dešavaju u oblacima, kako bismo mogli da sačinimo mnogo preciznije prognoze oblačnosti i padavina. Za razliku od ranije, danas imamo dovoljno podataka da matematički predstavimo interakciju između aerosola i oblačnosti“, ističe Ničković.\nUpravo korišćenje najsavremenije opreme i lako povezivanje naučnika iz celog sveta doprineli su velikom prodoru meteorološke nauke, naročito tokom poslednje dve decenije. „Odjednom se pojavio čitav set novih podataka, koji je istraživačima pružio priliku da u veoma kratkom roku provere tačnost svojih proračuna. Ono što su donedavno mogli da koriste samo NASA i najbogatiji naučni i akademski centri u svetu poslednjih godina je dostupno svima koji se bave naukom. Samim tim, otvorile su se nove mogućnosti za saradnju sa stranim stručnjacima, što je doprinelo razvoju integrisanog sistema za modeliranje klime, koji sadrži više pojedinačnih modela za proračunavanje atmosferskih procesa, sastava zemljišta, okeanografije, hidrologije, uticaja aerosola…“, kaže Cvetković.\nOd ovakvog, holističkog, pristupa na kraju će svi imati koristi, a kada je reč o privredi, na prvom mestu poljoprivrednici. Zahvaljujući projektu GEO-Cradle, poljoprivredni proizvođači će, uskoro, moći da, na površini koju sami odrede, ustanove koje biljne kulture mogu imati najveće prinose u narednih pet, 10 ili 20 godina. U saradnji sa Ministarstvom poljoprivrede započeta je sistemska rejonizacija u oblasti vinogradarstva, tako da ovdašnji uzgajivači, praktično, već koriste usluge domaćih naučnika, bez čije konsultacije oko uslova za dugoročan i kvalitetan rod ne može da se napravi ozbiljan vinograd.\nProšle godine je u Srbiji formiran Nacionalni klimatski forum, što dodatno ukazuje da je država prepoznala značaj meteoroloških istraživanja, imajući u vidu globalna klimatska kretanja, ali i velike vremenske nepogode koje su pogodile našu zemlju u poslednje vreme. Međutim, potencijalni korisnici iz privrede su i dalje, uglavnom, nedovoljno upoznati sa mogućnostima kako da koriste rezultate do kojih dolaze meteorolozi, a naši sagovornioci predviđaju da će ih na promenu ponašanja primorati samo tržište. Očekuje se da projekti kao što je GEO-CRADLE pomognu u tom pogledu.\nInvestitorima i 7.000 EUR po čoveku i 30% ulaganja\nStart-ap koji bi mogao da nanese veliku štetu industriji šećera


“Imamo čime da se ponosimo”tvrde sugrađani – TV Kikinda\nSugrađani su manifestaciju, koja je za nama ocenili visokom ocenom. U njihovim iskrenim odgovorima saznali smo da je trud organizatora“Dana ludaje“ nagrađen zadovoljstvom kako gostiju tako i samih žitelja grada, koji slavi jednu od najzdravijih povrtarskih biljaka ovog podneblja.\nKikinda je 33.put bila domaćin u priči o ludaji, o specijalitetima, o karnevalu, o umetničkim delima, o kreativnosti, muzici, priči o jednom gradu, koji ima tradiciju u kojoj trijumfuje porodica. Iz jednostavne priče, tamo negde oktobra, davne 1985 „Dani ludaje“ su postale najbolja manifestacija u Srbiji na veliko zadovoljstvo svih, koji vole svoj grad, što su Kikinđani i komentari sali.\nOno što svakako upotpunjuje sliku dobre organizacije ali i ljubavi sugrađana prema svom gradu je izražena kultura domaćina, izostanak bilo kakvog incidenta, dobra komunikacija između izlagača i kupaca, dobro osmišljeni punktovi, ali svakako se ne sme izostaviti ni zalaganje nadležnih koji su nakon manifestacije u vrlo kratkom roku centar grada potpuno uredili za čega je uložen ogroman trud, uzecši u obzir da je pre samo par dana na trgu bilo više desetina hiljada ljudi.\n← Kikindske “Ajvar majstorice” se pripremaju za takmičenje u pravljenju najajvara Srbije Kikinda najbolje u Srbiji obeležila Evropski školski sportski dan →


Savjet Muslimanskog naroda Crne Gore : “Abazoviću, ne vjerujemo više ‘Mladićevim čokoladicama’ iz Srebrenice nakon kojih je pobijeno…” - Tutinske Novine\nSavjet Muslimanskog naroda Crne Gore : “Abazoviću, ne vjerujemo više ‘Mladićevim čokoladicama’ iz Srebrenice nakon kojih je pobijeno…”\nSavjet Muslimanskog naroda Crne Gore uputio je apel predstavnicima vlasti, opozicije, evropskim institucijama da stanu na kraj “šovinističkim divljanjima” u Crnoj Gori. Kako su naveli u saopštenju, ne zanimaju ih rezultati izbora u Crnoj Gori jer nisu politička organizacija, ali poručuju da će na svaki demokratski način stati u zaštitu pripadnika svog naroda kojima je ovih dana, posebno u opštinama na sjeveru Crne Gore ugrožena životna egzistencija.\nSrpski političari glume da čuvaju džamije\n“Posebni apel upućujemo ključnoj figuri ovog trenutka u Crnoj Gori gospodinu Dritanu Abazoviću i svima onima oko i iza njega sa pitanjem da li je sloboda anarhija. Gospodine Abazoviću, ovih dana crnogorski Muslimani ponovo spavaju sa pasošima ispod jastuka, ponovo smo akteri istrage poturica, ponovo se vraćaju bolna sjećanja na Štrpce, Bukovicu, Srebrenicu (za koju se vaša visoka funkcionerka pita da li je genocid), Rožaje, Ulcinj, Tuzi, ponovo nam u ušima odzvanja marš sedmog bataljona, ponovo se prizivaju aveti prošlosti. I vi na sve to kao ključna figura svega ovoga poručujete da se ostane doma stvarajući još veći strah, jer ne osudiste kao demokrata šovinističke izjave mržnje kojiodjekuju ovih dana Crnom Goru protiv našeg, ali i Vašeg naroda. Gospodine Abazoviću, ne vjerujemo više “Mladićevim čokoladicama“ iz Srebrenice nakon kojih je pobijeno hiljade neduznih Muslimana, ne vjerujemo priči o ubacenim Udbašima, jer je onda okupljeno desetine hiljada Udbaša na jednom mjestu, vjerujemo samo onome što vidimo sopstvenim očima , a to je ovih dana mnogo ruzno i zastrašujuće”, navedeno je u saopštenju.\nApel su uputili i nevladinom sektoru “koji još uvijek ćuti da se uključi i osudi sve ovo što se događa, isto onako kako su znali osuđivati evntualne pljačke i korupcije”. Apeluju i na međunarodne institucije da ne naprave grešku iz devedesetih, jer ovoga puta kažud da će biti sigurni da nije greška nego namjera.\n“U dvadeset i prvom vijeku u jednoj demokratskoj državi doživljavamo da se od straha okrećemo na ulici da vidimo ko ide za nama, da se zaključavamo u svojim domovima, da ne damo djeci da izlaze iz kuća, da sa strahom odlazimo na posao, jer se „stečena sloboda“ od nekih doživljava kao mogućnost da se vrijedjaju i ugrožavaju manjinski narodi. Muslimanima je Crna Gorasveta zemlja i domovina koju ne damo i koja je naša jedina, za koju ćemo se zalagati do posljednje mogućnosti kao zemlju multietničkog sklada i demokratije u kojoj živimo djelivši dobro i zlo sa našom braćom i sestrama drugih nacija i vjera”, zaključeno je u saopštenju.\nJerusalem Post: Turska ubrzano razvija hipersonično i lasersko oružje\n(VIDEO) Premijera filma o genocidu u Srebrenici na festivalu u Veneciji


Brnabić: Srbija spremna da se suoči sa izazovima u oblasti informacione bezbednosti\n► Brnabić: Srbija spremna da se suoči sa izazovima u oblasti informacione\nPremijerka Srbije Ana Brnabić je danas izjavila da je Srbija spremna da se suoči s brojnim izazovima u oblasti informacione bezbednosti, jer pored svih prilika koje digitalizacija pruža, ona ipak nosi i niz rizika.\n"Tehnologija brzo evoluira i zato moramo razvijati naš odgovor na te pretnje", kazala je premijerka na otvaranju dvodnevne konferencije o visokotehnološkom kriminalu i informacionoj bezbednosti "Poveži se sigurno", u Palati Srbija u Beogradu, na kojem su govorili i ministar unutrašnjih poslova Nebojša Stefanović i evropski komesar za unutrašnja pitanja i migracije Dimitris Avramopulos.\nBrnabić je podsetila da šteta od sajber kriminala u svetu godišnje dostiže 600 milijardi dolara i ukazala na propise Srbije ima u oblasti informacione bezbednosti, koje su usklađene s evropskom regulativom.\n"Na pretnje reagujemo brzo, efikasno i svi zajedno", rekla je Brnabić i dodala da Srbija s međunarodnim partnerima učestvuje u zajedničkoj borbi protiv sajber kriminala.\nPo njenim rečima, važno je da se radi i na prevenciji zbog čega se deca u školama obučavaju da bi znala kako da se zaštite.\nZahvaljujući Ministarstvu unutrašnjih poslova Srbije jer je priredilo konferenciju o informacionoj bezbednosti, Brnabić je kazala da je važno da to ministarstvo pomogne celom društvu da bude bezbedno.\nMinistar unutrašnjih poslova Nebojša Stefanović rekao je da Srbiju nije zaobišao izazov s kojim se bore sve policije sveta - da se efikasno suprotstave visokotehnološkom kriminalu, kao i svim drugim oblicima kriminala gde su računari ili računarske mreže sredstvo za izvršenje krivičnih dela.\n"Efikasnu borbu na ovom polju vode organizacione jedinice Ministarstva unutrašnjih poslova Srbije, s posebno obučenim policijskim službenicima, opremljene najsavremenijom tehnikom i softverima. Ipak, smatram da su nam u ovoj borbi potrebni svi raspoloživi partneri iz međunarodne zajednice, privatnog sektora, civilnog društva, jer samo tako, svi zajedno, možemo unaprediti informacionu bezbednost svih građana Srbije", kazao je Stefanović.\nOn je rekao da je specijalno odeljenje Ministarstva unutrašnjih poslova Srbije za borbu protiv visokotehnološkog kriminala ove godine podnelo 77 krivičnih prijava protiv 82 lica, a u prethodnih deset godina 881 krivičn prijavu protiv 1.096 osoba.\n"Pripadnici Ministarstva unutrašnjih poslova učestvovali su ove godine s međunarodnim partnerima u nekim od najvećih akcija u borbi protiv visokotehnološkog kriminala", kazao je Stefanović.\nPodsetio je da je Srbija donela svoju prvu Strategiju za borbu protiv visokotehnološkog kriminala 2019-2023. s Akcionim planom 2019-2020. godine, kao nastavak aktivnosti čiji je cilj efikasan i održiv sistem zajedničkog delovanja svih subjekata u borbi protiv visokotehnološkog kriminala.\nMinistar je kazao da je prepoznata potreba za prevencijom i ranom obukom najmlađih, odnosno da đaci u prvom, četvrtom i šestom razredu pohađaju nastavu o bezbednosti u okviru koje je jedna od najvažnijih tema informaciona bezbednost i prevencija nasilja i zloupotreba na Internetu.\n"Današnji skup, pod sloganom 'Poveži se sigurno!', najbolja je potvrda za tvrdnju da su međunarodna saradnja ministarstava unutrašnjih poslova, nacionalnih CERT timova, međunarodnih organizacija i privatnog sektora, jedini način da se uspostavi efikasan sistem informacione bezbednosti i snažan sistem za borbu protiv visokotehnološkog kriminala", kazao je Stefanović.\nEvropski komesar za unutrašnja pitanja i migracije Dimitris Avramopulos je kazao da je sajber bezbednost aktuelno pitanje, koje je veoma hitno i bitno za demokratije, za izbore i bezbednost društava.\nOn je kazao da se partnerstvo i zajednička borba protiv svih onih koji žele da zloupotrebe internet mora nastaviti.\nUkazao je na opasnosti koji prete navodeći da teroristi putem interneta šire propagandu, zbog čega je predložen novi zakon koji bi obezbedio da teroristički sadržaji budu uklonjeni sa interneta što je pre moguće.\nDodao je da predlaže i konkretne mere za očuvanje izbornog sistema u Evropi.\n"Cilj je da uklonimo potencijalne pretnje po izbore i ojačamo demokratske kapacitete Evropske unije", kazao je Avramopulos i dodao da je neophodna delotvornija međunarodna saradnja ukoliko se nastoji da se izbore sa pretnjama.\nIstraga i krivično gonjenje ključni su za borbu protiv sajber kriminala, kazao je on i dodao da Srbija zajedno sa drugim partnerima na Balkanu učestvuje u projektu EU i Saveta Evrope o jačanju mogućnosti vlasti u borbi protiv sajber kriminala.\nAna Brnabić s turskim ministrom\nAna Brnabić i ministar unutrašnjih poslova Turske Sulejman Sojlu su danas razgovarali u Beogadu, saopštila je Vlada.\nSojlu je rekao da je zadovoljan stanjem odnosa Srbije i Turske i uspešnom saradnjom u borbi protiv terorizma i organizovanog kriminala i zahvalio Srbiji za podršku Turskoj.\nBrnabić je navela da je članstvo u EU strateški cilj Srbije, a da je regionalna saradnja među glavnim prioritetima vlade, posebno u ekonomiji.\nIzrazila je zadovoljstvo zbog dobrih bilateralnih odnosa, i rekla da je Srbijazainteresovana za nastavak političkog dijaloga i unapređenje saradnje u svim oblastima gde postoji zajednički interes, a pohvalila je i saradnju ministarstava unutrašnjih poslova dve zemlje.\nMinistri unutrašnjih poslova Srbije i Turske, Nebojša Stefanović i Sulejman Sojlu, potpisali su sinoć u Beogradu Pismo ministarstava unutrašnjih poslova o namerama u oblasti bezbednosti, koje će, saopštio je MUP, doprineti bržoj i intenzivnijoj razmeni podataka.


Delovi monumentalne skulpture koja će krasiti Savski trg stižu u maju\nM. P. 3. februara 2019. 09:45\nSkoro polovina radova na spomeniku osnivaču srpske srednjovekovne države Stefanu Nemanji završena je i izlivena u bronzi.\nKako pišu „Večernje novosti“ prvi delovi monumentalne skulpture u Beograd stići će u maju.\n„Dopada mi se projekat“ uređenja Savskog trga na kome će spomenik biti postavljen, izjavio je ruski vajar Aleksandar Rukavišnjikov, u čijem ateljeu spomenik nastaje.\n„Iskreno, pribojavao sam se da neće biti izabrano najbolje rešenje, pošto je za spomenik veoma važan kontekst. Međutim, pobedničko rešenje autorskog tima iz Madrida, u kome su Mark Fenvik i Havijer Iribaren, osim što je savremeno, veoma je čisto i jezgrovito“, rekao je Rukavišnjikov za „Novosti“ tokom posete delegacije iz Srbije njegovom ateljeu.\nPostament će biti napukli vizantijski šlem, iz koga se pomalja vladarsko žezlo, a spolja su prikazane njegove dve najznačajnije zadužbine – Studenica i Hilandar.\nOni su, kako pišu „Novosti“, upoznali ruskog umetnika sa idejnim rešenjem za uređenje Savskog trga, na kome će centralno mesto zauzimati upravo spomenik Stefanu Nemanji.


U zdravstvu od 12. novembra će početi novo zapošljavanje zdravstvenih radnika.\nHome / Vesti / Sledeće nedelje zapošljavanje lekara\nSledeće nedelje zapošljavanje lekara\nVesti 972 Pregleda\nMinistar zdravlja Zlatibor Lončar najavio je da će se od sledeće nedelje u zdravstvu, tj od 12. novembra početi novo zapošljavanje zdravstvenih radnika.\n“Zapošljavanja u zdravstvu će biti i to će ga biti sledeće nedelje kada zaseda komisija vlade koja će doneti konačne odluke“, rekao je Lončar u Skupštini Srbije, tokom rasprave o izmenama Zakona o zdravstvenom osiguranju i Predlogu zakona o zdravstvenoj dokumentaciji i evidencijama u oblasti zdravstva.\nOn je rekao da su u toku razgovori sa predstavnicima sindikata zdravstvenih radnika koji su, kako je naveo svesni situacije i krize u kojoj se zemlja nalazi.\n“Plate u zdravstvu jesu male, ali oni su svesni situacije u kojoj se nalazimo. Kada se oporavimo, prvo će se povećati plate u zdravstvu”, poručio je ministar.\nLončar je najavio i da će se sprovesti istraga o nenamneskom trošenju novca, koji je opredeljen za uvođenje novih informacionih sistema.\n“Apsolutno podržavama da se ispita gde je završio taj novac, jer do sada predviđena sredstva za informacione sisteme bila su dovoljna da budemo jedna od najopremljenijih zemlja, a mi nismo ni počeli da se opremamo“, ukazao je on.\nPrema njegovim rečima, do sada su sve bolnice ili domovi zdravlja donosili pojedinačno odluke o tome koliko će uložiti u informacione sisteme, a Predlogom zakona o zdravstvenoj dokumentaciji i evidencijama se stvaraju preduslovi za uvođenje jedinstvenog sistema.\n“Ovakav sistem ne funkcioniše, imate grane koje sada morate da uvežete za drvo kako bi mogli da koristimo ono za šta su pare već uložene”, rekao je Lončar. On očekuje da će novi informacioni sistem biti uspostavljen tokom 2015. godine, a, kako je najavio, kada taj posao bude završen, počeće regulisanje i uskladivanje cena u zdravstvu i izjednačavanje privatnog i državnog sektora.\nMinistar Lončar je najavio da će od sledećeg ponedeljka početi zapošljavanje više stotina medicinskih radnika i veći broj lekara.\nPrevious Šta vaši zubi govore o vašem zdravlju?\nSledeci Odlazak lekara u Nemačku


03.01.2018 ~ 27.10.2018\nIranski radio koji vrši emitovanje na turskom jeziku IRIB u vijesti pod naslovom “Erdogan: 2018 godina će biti bolja na polju vanjske politike” prenosi da je predsjednik republike R.T.Erdogan kazao da će turska vlada voditi hrabriju vanjsku politiku u 2018 godini.\nErdogan je kazao da će se ostvariti važni razvoji po pitanju Sirije, Iraka, Palestine i Libije i da svi ovi razvoji izbliza interesiraju i Tursku.\nPredsjednik Republike Turske Recep Tayyip Erdogan je naglasio je da je pitanje Jerusalema postao svojevrsni test za sve muslimane svijeta. „Ovaj jednostrani korak SAD-a nije dobio međunarodnu podršku i čak je uticao na buđenje međunarodne javnosti i otvaranje vrata za proglašenje Istočnog Jerusalema za prijestolnicu Palestine“, kazao je predsjednik Erdogan.\nRadio glas Amerike u vijesti pod naslovom „Sastanak Erdogana i Macrona“ prenosi da će na poziv francuskog predsjednika Emmanuela Macrona turski predsjednik Recep Tayyip Erdogan će 5. januara otputovati u zvaničnu posjetu Parizu.\nIstiče se da će glavne teme Erdoganovog sastanka s Macronom biti dešavanja u Jerusalemu, Siriji, Iraku, te borba protiv terorizma i odnosi između Turske i Evropske unije.\nOčekuje se da posjeta predsjednika Erdoganu Parizu će doprinijeti jačanju bilateralnih odnosa na korist naroda Turske i Francuske.\nRuska novinska agencija Tass u vijesti pod naslovom „Saradnja Erdogana i Putina zaustavila teroriste na Bliskom istoku“ prenosi da je zahvaljujući bliskoj saradnji Erdogana i Putina spriječeno proširenje djelovanja terorista na Bliskom istoku i da su postignuti uslovi za konačno rješenje problema u Siriji. U izjavi pres-centra Kremlja se navodi da su odnosi Turske na izvrsnom nivou.\nNjemačka novinska agencija DPA u vijesti pod naslovom „2018 godina će biti bolja godina za tursko-njemačke odnose“ piše da je šef turske diplomacije Mevlut Čavušoglu izjavio da u predstojećoj godini očekuje bolje odnose između Turske i Njemačke, te je dodao da Turska nema problema s Njemačkom.\nTurski ministar vanjskih poslova Čavušoglu izrazio je uvjerenje da su i Ankara i Berlin spremni za normalizaciju odnosa te je posebno pohvalio dobar dijalog s njemačkim kolegom Sigmarom Gabrielom.\nČavušoglu je kazao da očekuju veliko povećanje njemačkih turista u 2018 godini.\nU teksti možete pročitati najnovije vijesti iz stranih listova\nU tekstu možete pročitatu najnovije vijesti iz turske štampe.


ZAPAD MIJENJA PLOČU: Nema više gledanja Vučiću kroz prste, Brisel neće biti zadovoljan simboličnim rješenjima - Radio Srebrenik\nHomeVIJESTIBIH I SVIJETZAPAD MIJENJA PLOČU: Nema više gledanja Vučiću kroz prste, Brisel neće biti...\nZAPAD MIJENJA PLOČU: Nema više gledanja Vučiću kroz prste, Brisel neće biti zadovoljan simboličnim rješenjima\nPredsjednik Srbije Aleksandar Vučić je nakon polaganja zakletve u Skupštini Srbije najavio da će nova Vlada, čije formiranje očekuje u julu, morati da se bavi sankcijama, piše Nova.rs.\nPretpostavka je da je Vučić mislio na sankcije protiv Rusije, koje do njega u ovom trenutku zahtijevaju gotovo svi zapadni zvaničnici. Ostaje pitanje da li će ukoliko se odluči na ovaj potez Vučić moći da balansira i izabere samo neke od šest paketa sankcija i na taj način zadovolji Brisel, a previše ne naljuti Moskvu. Sagovornici portala Nova.rs smatraju da Briselu neće biti moguće “zamazati oči” na onaj način na koji je to urađeno u slučaju Belorusije.\nSankcije i čuda\nU govoru nakon polaganja zakletve, predsjednik Srbije Aleksandar Vučič rekao je da je formiranje nove Vlade od presudnog značaja i da očekuje da će ona biti formirana do kraja jula.\nZatim je, govoreći o sukobu Rusije i Ukrajine, dodao:\n“Moramo da se bavimo novim sankcijama i čudima, u kojima opet možemo da budemo oštećeni, pa ćemo moliti naše evropske partnere da nam pomognu“, rekao je Vučić.\nDa se uvođenje sankcija Rusiji na Zapadu očekuje nakon formiranja nove Vlade, rekao je i specijalni izaslanik Sjedinjenih Američkih Država za Zapadni Balkan Gabrijel Eskobar.\n“Skoro sve države Zapadnog Balkana su se usaglasile na način da učine da Rusija plati cenu za to (invaziju) kroz sankcije, kroz podršku Ukrajini i njenom narodu. Nadam se da će se Srbija pridružiti toj grupi i da će se uskladiti sa sankcijama kada formira Vladu“, rekao je Eskobar, a slične poruke pre nekoliko dana uputila je i poslanica u Evropskom parlamentu Viola fon Kramon.\nOstaje pitanje da li će ukoliko se odluči na ovaj korak, Srbija moći da balansira i uvede samo neki od šest paketa sankcija koje su do sada uvedene Rusiji.\nViši istraživač beogradskog Centra za bezbednosnu politiku i saradnik Londonske škole ekonomije Vuk Vuksanović kaže da je moguće da Srbija prihvati samo dio sankcija koje su do sada uvedene Rusiji.\n“Sve zavisi od toga kakvim je pritiscima Aleksandar Vučić izložen iza zatvorenih vrata. On najverovatnije i teži takvom rešenju, da se pridruži sankcijama, ali u onoj meri da zadovolji Brisel, a da previše ne ošteti Moskvu. Da li će to i uspeti, videćemo. Potencijalno možda može da se pridruži sankcijama protiv nekih ljudi iz Putinovog okruženja, a da to ne bude sam Putin. Sve je u igri, a Vučić je trenutno u nebranom grožđu”, kaže Vuksanović za Nova.rs.\nRusija nije Belorusija\nDiplomata i bivši ambasador Srbije u Belorusiji Srećko Đukić, međutim, smatra da Brisel neće biti zadovoljan nekim simboličnim rješenjima.\n“Moguće je da se prihvati jedan deo sankcija, a drugi ne, moguće je izvršiti takvu selekciju. Na kraju krajeva, Vlada Srbije je to radila kad je u pitanju bila Belorusija. Sankcionisali smo Minsk za neke stvari, a za neke ne. Međutim, Belorusija nije Rusija i mislim da zahtevi Brisela mogu u ovom slučaju biti sasvim druge prirode. Tako da mislim da u takvoj selekciji između šest paketa sankcija, ako je i bude, Brisel neće biti zadovoljan ako Beograd uvede samo neke personalne sankcije nekim NN licima, političarima koji nemaju nikakav značaj ili u vezi ekonomskih sankcija koje se odnose samo na svojinu ruskih kompanija u Srbiji. Bez obzira na to što je Briselu važno da se Beograd prikloni sankcijama protiv Rusije, makar i simbolično, mislim da će ipak postojati neki njihov minimum”, kaže Đukić.\nKako dodaje, evidentno je i da postoje smetnje na vezama između Beograda i Moskve.\n“To smo mogli da vidimo kad se pre razgovora Vučića i Putina, Moskva pravila nevešta i rekla da taj razgovor nije ni planiran. Onda je preko noći došlo do obrta, razgovor se desio, kao i dogovor oko snabdevanja naftom i gasom, a onda samo dva dana kasnije novi obrt i Vučić pominje sankcije. E sad o čemu se pričalo u toku tog razgovora ne znamo, da li je bilo obećanja da sankcija neće biti ili možda naftna formula za gas neće biti onakva kako nam je saopšteno. Odavno sam upozoravao da ti odnosi između Srbije i Rusije nisu transparentni i mi ne znamo li tu ima nekakvog kamenja na putu, koji se za sada ne vide”, zaključuje Đukić.\nPrevious articleVlada FBiH utvrdila nacrt zakona o zaštiti civilnih žrtava rata\nNext articleDojavljene bombe i u sarajevskom Kantonalnom sudu i Vrhovnom sudu FBiH


1. Korenska čakra (Muladhara):nalazi se ispod dna kičme, crvene je boje, njene funkcije su u domenu bezbednosti, sigurnosti, preživljavanja, fizičkih potreba, senzualnosti, stabilnosti, materijalnog…\n2. Sakralna čakra (Svadhishthana):nalazi se u središnjem delu karlične kosti, narandžaste je boje, njene funkcije su u domenu seksualnosti, emocionalnih potreba, veza, kreativnosti, entuzijazma, reprodukcije, zadovoljstva… Povezana je sa genitourinarnim sistemom.\n3. Solarni pleksus (Manipura):nalazi se u području pupka/stomaka, žute je boje, njene funkcije su u domenu volje, energizovanosti, stavova, mišljenja, ekspanzivnosti, duhovnog rasta… Povezana je sa metaboličkim i digestivnim sistemom. Ako dođe do njene disfunkcije javljaju se strahovi, anksioznost, problem sa osećajem lične moći, manjak sopstvenog mišljenja, introverzija, poremećaji emocija…\n4. Srčana čakra (Anahata):nalazi se u grudima, zelene je boje (neki je predstavljaju u roze boji), njene funkcije su u domenu cirkulacije, ljubavi prema sebi i drugima, strasti, posvećenosti, razumevanja, samilosti… Povezana je sa timusom, imunim sistemom i endokrinim sistemom.\n5. Grlena čakra (Vishuddha):nalazi se u području grla, plave je boje, njene funkcije su u domenu komunikacije, samoizražavanja, nezavisnosti, toka misli, govora… Povezana je sa tiroidnom žlezdom.\n6. Treće oko (Ajna):nalazi se u području čela, tamno plave je boje (neki je predstavljaju bojom mastila ili indigo plavom), njene funkcije su u domenu intuicije, vizuelne svesti, jasnoće na intuitivnom nivou, sna, unutrašnjeg vođstva, sopstvenog balansa… Povezana je sa pinealnom žlezdom.\n7. Krunska čakra (Sahasrara):nalazi se u temenu glave, ljubičaste je boje (neki je prikazuju belom), njene funkcije su u domenu povezanosti sa univerzalnom svešću, meditacije, bivstvovanja, unutrašnje mudrosti… Povezana je sa hipofizom.


London: Crna Gora na dobrom putu prema članstvu u EU | EUME\nNaslovnica Press info Press Pregovori o pristupanju London: Crna Gora na dobrom putu prema članstvu u EU\nLondon: Crna Gora na dobrom putu prema članstvu u EU\nLidington i Pejović\nOstvarivanjem rezultata u svim pregovaračkim poglavljima Crna Gora pokazuje da je na dobrom putu prema članstvu u EU, ocijenjeno je tokom posjete državnog sekretara za evropske integracije i glavnog pregovarača ambasadora Aleksandra Andrije Pejovića Londonu. Tom prilikom je, sa svih adresa, istaknuto da će Velika Britanija, kroz bilateralnu i tehničku saradnju, nastaviti da pruža podršku Crnoj Gori u ispunjavanju obaveza iz evropske agende.\nTokom posjete Londonu, glavni pregovarač je imao sastanke s ministrom za Evropu u Forin Ofisu Dejvidom Lidingtonom, predsjednikom Odbora za EU u Gornjem domu Parlamenta Lordom Timom Bozvelom i direktorom za međunarodna i pravna pitanja u Ministarstvu pravde Skotom Mek Fersonom.\nNa sastanku s ministrom za Evropu Dejvidom Lidingtonom, sagovornici su razmijenili mišljenje o dosadašnjim uspjesima Crne Gore u usvajanju i primjeni evropskih standarda i strateških pravaca. Ambasador Pejović je upoznao sagovornika s ostvarenim rezultatima, s fokusom na reforme u oblasti vladavine prava, istakavši da je od otvaranja pregovora dosad, u ovoj oblasti donijeto skoro 50 zakona, formirane najvažnije institucije i da se u kontinuitetu radi na jačanju kadra za izvršavanje obaveza iz 23. i 24. poglavlja. Naglasio je da su sve crnogorske institucije usmjerene na ispunjavanje privremenih i dobijanje završnih mjerila iz ovih poglavlja.\nMinistar Lidington je prenio da je Vlada Velike Britanije postojan zagovornik proširenja EU i da, u tom smislu, nastavlja da pruža snažnu podršku procesu pristupanja Crne Gore Uniji. On je pohvalio napore koje Crna Gora preduzima na svim poljima pregovora, a posebno u oblasti vladavine prava i istakao da je Velika Britanija spremna za nastavak i unapređenje direktne bilateralne saradnje i podrške Crnoj Gori u oblasti evropske integracije. U tom kontekstu, sagovornici su razmijenili mišljenje o pružanju ekpertske tehničke podrške u oblastima kao što su obuke pregovaračkog tima, reformi javne uprave, pravosuđu, borbi protiv korupcije, radu medija itd.\nTokom sastanka s lordom Bozvelom bilo je riječi o daljim obavezama u pregovaračkom procesu i planiranim aktivnostima usmjerenim na otvaranje novih poglavlja. Ambasador Pejović je ukazao na važnu ulogu Skupštine, kao i na značajnu dimenziju saradnje i doprinos koji organizacije civilnog društva pružaju napredovanju u pregovaračkom procesu.\nLord Bozvel je istakao da je Crna Gora dosadašnjim rezultatima u svim oblastima pregovora, a posebno u dijelu vladavine prava, pokazala da je na dobrom putu prema EU. On je pohvalio ulogu Crne Gore, kao promotera regionalne saradnje i predvodnika procesa evropske integracije na Zapadnom Balkanu i prenio snažnu podršku Velike Britanije za postizanje daljih uspjeha na evropskom putu.\nPrilikom sastanka s direktorom za međunarodna i pravna pitanja u Ministarstvu pravde Skotom Mek Fersonom bilo je riječi o predstojećim obavezama Crne Gore u 23 i 24. poglavlju, koje se odnose na nastavak zaokruživanja zakonodavnih aktivnosti, dalje jačanje administrativnih kapaciteta, koordinaciju između nadležnih organa i uspostavljanje bilansa ostvarenih rezultata.\nTokom posjete Londonu, ambasador Pejović je održao predavanje na Londonskoj školi ekonomije i političkih nauka gdje je govorio o procesu pristupanja Crne Gore Evropskoj uniji, predstavivši ostvarene rezultate i dalje planove u ovoj oblasti.


Za koja zanimanja država sufinansira nova radna mesta - Knjaževačke novine\nDobro došli » Za koja zanimanja država sufinansira nova radna mesta\nAko imaju program za zapošljavanje i bar polovinu novca koji je za to potreban, lokalne samouprave do kraja februara treba da se obrate Nacionalnoj službi za zapošljavanje. Sufinansiranje u nerazvijenim opštinama može biti i manje od 50 procenata, ukoliko to odobri nadležno ministarstvo. Zoran Martinović, direktor Nacionalne službe za zapošljavanje, ističe da država upravo izdvaja novac za one kategorije radnika koji se teže zapošljavaju. Naglasio je i da je iz budžeta lokalnih samouprava planirano oko 900 miliona dinara.\n„Dominiraju mladi ljudi zato što su njihovi ugovori oročeni, kraćeg trajanja i lica preko 50 godina koja zapravo spadaju u teže zapošljive kategorije, gde će nacionalna služba i ove godine prema njima usmeriti značajna finansijska sredstva“, rekao je Martinović.\n„Pohvalno je da lokalne samouprave svake godine učestvuju u sufinansiranju zapošljavanja i mi smo i prošle i ove godine planirali oko 900 miliona dinara samo iz njihovih budžeta“, rekao je Martinović.\n„Sve ove programe sprovodi nacionalna služba zapošljavanja a učestvuju lokalne samouprave, izdvajaju deo sredstava, učestvuju u kreiranju i sprovode sve ono što je definisano Vladinim Akcionim planom zapošljavanja.\n„Ne mogu baš svi da koriste ove podsticaje, država izdvaja upravo za one teže zapošljive i kojima je je šansa na tržištu rada nešto slabija“, precizirao je Martinović.\n„Struktura nezaposlenih se promenila tako da danas do 30 godina imamo 400 nezaposlenih a preo pedest godina i dalje 1.500 nezaposlenih što nam predstavlja jedan od najvećih problema. Jedan veliki problem se pojavio – naši poslodavci među ti 3.500 nezaposlenih ne prepoznaju one radnike koji su im potrebni“, ukazao je Radović.\nEkonomija, Posao, Zoran Martinović\nPrevPrethodnaJoš 13 slučajeva koronavirusa u Knjaževcu\nSledećaZaplenjeno više od 1 kg marihuane, uhapšen M.G. (32)Следећи\nRealni rast BDP-a u prvom kvartalu 4,3 odsto\nRepublički zavod za statistiku saopštio je danas da je realni rast BDP-a u prvom kvartalu\nStiže najveća državna pomoć, isplata 10. februara!\nZa tačno tri dana, u četvrtak, 10. februara, svih 1,7 miliona penzionera dobiće po 20.000\nRast industrijske proizvodnje u 2021. godini za 6,3 odsto\nRepublički zavod za statistiku saopštio je danas da je industrijska proizvodnja u Republici Srbiji u\nSRBIJA: Uspešan bilans na kraju 2021. godine\nPredsednica Vlade Republike Srbije Ana Brnabić izrazila je zadovoljstvo zbog uspešnog bilansa Srbije na kraju\nNeverovatne lepote Stare planine otkrivene u dvodnevnoj avanturi\nMiljković napustio KK „Knjaževac“\nMOBILNA MREŽA: ,,VIP mobile“ od danas postao ,,A1 Srbija“


Krajem ovoga mjeseca FIFA bi trebala održati sastanak na koji je pozvala vodeće fudbalske saveze i kontinetalne federacije kako bi se razgovaralo o međunarodnom takmičarskom kalendaru.\nJedna od tema razgovora na sastanku trebao bi biti i prijedlog da se Svjetsko nogometno prvenstvo održava svake dvije godine.\nPoziv za online sastanak 30. septembra primili su su fudbalski savezi, predstavnici fudbalera, klubova, liga, federacija, UEFA-a te Sindikat profesionalnih fudbalera (FIFpro), prenosi Sky Sport.\n– Postoji širok konsenzus u fudbalskom svijetu da se međunarodni kalendar takmičenja restrukturira i poboljša. Ovo je jedna od nekoliko mogućnosti da se uspostavi konstruktivna i otvorena rasprava na svjetskom i regionalnom nivou – navodi se u saopćenju FIFA-e objavljenom na njenim službenim stranicama.\nUUEFA i CONMEBOL se protive prijedlogu i čak su zaprijetili bojkotom dodatnih turnira, dok su Azijska fudbalska konfederacija i CONCACAF podržali prijedlog promjene formata Svjetskog prvenstva.


Održan trening o diskriminaciji za osobe oštećenog vida u Podgorici – Savez Slijepih Crne Gore\nOdržan trening o diskriminaciji za osobe oštećenog vida u Podgorici\nČetvrti u nizu od pet treninga je održan u Podgorici, za osobe oštećenog vida iz Cetinja, Danilovgrada, Kolašina i Podgorice, u hotelu Hilton, 1-2.jula 2021. Učesnici treninga su bili jako inspirisani da govore na temu diskriminacije i da podijele svoje mišljenje.\nKonkretno, na treningu, osobe oštećenog vida su prepoznale pojedine oblike diskriminacije, na koje nailaze svakodnevno, najčešće u razgovoru, u vidu diskriminacije u govoru i omalovažavanju. Akcentovana je nepristupačnost u samostalnom kretanju, ali i mnoga pitanja u oblasti obrazovanja, zapošljavanja, preduzetništva, pristupa pravdi.\nNa ovom treningu bilo je dosta riječi I o diskriminaciji u oblasti porodičnog života, žena s invaliditetom.\nKroz određene primjere učesnici su predstavili kako direktnu, tako i indirektnu diskriminaciju, ali i povezanu diskriminaciju, uznemiravanje.\nUčesnici su navodili i dobra rješenja, poput postavljenih taktilnih staza u Podgorici, novog portala Vlade Crne Gore, koji omogućavaju smanjenje stepena diskriminacije osoba oštećenog vida.\nMeđutim, većina učesnika ističe da se svakodnevno susreće sa omalovažavanjem, osjećajem manje vrijednosti, čudnim pogledima, herojskim riječima.\nKada je u pitanju obrazovanje, školstvo, učesnici su uglavnom navodili nepristupačnost literature, kako tokom osnovnog, srednjeg i visokoškolskog obrazovanja. Po ovom pitanju Savez slijepih Crne Gore će izraditi Pritužbu koja će biti upućena instituciji Ombudsmana.\nPrethodna objava 2. Sadržaj časopisa „Zvučna revija“ broj 473. za jun 2021. godine\nNaredna objava Praksa studenata sa FPN-a u Savezu slijepih – V grupa


Datum kreiranja: četvrtak, 25 maj 2017\nMinistar zdravlja danima preti da će odgovarati neimenovani krivci za kašnjenje radova na izgradnji Kliničkog centra u Nišu. Ispostavilo se, međutim, da prepreka otvaranju centra nije samo kašnjenje radova na zgradi već i nabavka kompletne medicinske opreme, za koju je bilo zaduženo Ministarstvo zdravlja, a koja je sa 12,2 miliona evra finansirana iz budžeta. Tako bi se u konačnici lako moglo dogoditi da samo Ministarstvo bude vinovnik, ne samo kašnjenja, već i dodatnih toškova za naknadu štete.\nMinistarstvo zdravlja tvrdi da je “laž” da je poništena javna nabavka medicinske opreme za novi Klinički centar u Nišu, ali činjenice govore suprotno. Republička komisija za zaštitu ponuđača u postupcima javnih nabavki donela je još 18. aprila odluku da se javna nabavka “po službenoj družnosti u celini poništava”. Protiv odluke komisije Ministarstvo nema pravo da uloži žalbu, ali može pokrenuti upravni spor pred Upravnim sudom u roku od 30 dana od dana prijema odluke. Pokretanje upravnog spora ne zadržava izvršenje rešenja.\nZa razliku od brojnih javnih nabavki kod kojih šteta nastaje kršenjem pravila o nadmetanju, ovde je šteta uzrokovana propustom Ministarstva zdravlja pre nego što je tender uopšte raspisan: nabavka nije uvrštena u plan javnih nabavki. Budući da je postojanje nabavke u planu obavezan uslov za njenu validnost još od 2002. godine, neverovatno je da je neko u Ministarstvu zdravlja očekivao da će takav prekršaj proći neopaženo krajem 2016. godine.\nKolika će biti materijalna šteta još uvek nije izvesno, jer to zavisi od stava suda po pitanju ništavosti ugovora, mogućnosti da se u ovoj fazi prekine njegova realizacija i eventualnog prihvatanja odštetnih zahteva kompanija koje nisu dobile posao. S druge strane, očigledno je u pitanju propust koji ne sme proći nekažnjeno, samo je pitanje koliko je dugačak lanac odgovornosti.\nSa pravne strane ovde imamo relativno složen slučaj javnih nabavki. Postupak javne nabavke je poništen, ali ne iz onih razloga zbog kojih su zainteresovane firme pokrenule postupak zaštite prava, već zbog nepostojanja elementarnih zakonskih pretpostavki da javna nabavka uopšte bude započeta –ona nije bila predviđena planom javnih nabavki. To je vrlo ozbiljan propust i tu leži primarna odgovornost Ministarstva zdravlja – da za su dozvolili da se jedna javna nabavka, za koju su tokom ovog postupka tvrdili da je veoma važna za interese Srbije, obori zbog nepoštovanja obaveznih formalnih koraka. U svetlu ove odluke Republičke komisije za zaštitu prava, i izjava ministra zdravlja prilikom posete niškom Kliničkom centru u kojoj je govorio o odgovornosti izvođača radova za kašnjenja, dobija novo značenje i zvuči kao želja da se skrene pažnja sa sopstvene odgovornosti za potencijalno mnogo veću štetu.\nMinistarstvo zdravlja je zaključilo ugovor o javnoj nabavci sa kineskom firmom China Sinopharm ne čekajući da se zahtev za zaštitu prava, podnet Republičkoj komisiji za zaštitu prava, reši. Za to je dobilo odobrenje Komisije, s tim da Ministarstvo preuzima sve rizike eventualnog usvajanja zahteva. U međuvremenu Komisija je u celini poništila postupak (dokument u prilogu) jer nisu postojali obavezni zakonski uslovi ni da bude započet (nepostojanje ove nabavke u planu javnih nabavki). Po Zakonu, sada bi Republička komisija morala da podnese tužbu za oglašavanje ništavosti ugovora, sud bi morao da prihvati takvu tužbu. Kakvu će odluku doneti sud zavisi od tumačenja i primene pravila iz Zakona o obligacionim odnosima. Predmet sudske ocene će pre svega biti pitanje da li ovaj ugovor može ipak da ostane na snazi na osnovu člana 103. st. 2. Zakona o obligacionim odnosima jer je njegovo zaključivanje bilo zabranjeno samo Ministarstvu zdravlja, a ne i firmama sa kojima je to ministarstvo zaključilo ugovor o nabavci.\nGeneralno, na osnovu Zakona o obligacionim odnosima (član 104), postoji pravilo da u slučaju ništavosti svaka ugovorna strana vraća drugoj ono što je primila, a ako to nije moguće, ili ako se priroda onog što je ispunjeno protivi vraćanju, ima se dati odgovarajuća naknada u novcu, prema cenama u vreme donošenja sudske odluke. Kako god okrenemo, očigledno je da će Ministarstvo zdravlja, odnosno država Srbija biti dužno da plati eventualne štete drugoj ugovornoj strani i da će platiti troškove postupka i pred Komisijom i pred sudom.\nS obzirom na negativna iskustva u Srbiji po pitanju sprovođenja zakona, ostaje kao moguća i opcija da niko ne pokrene postupak za proglašenje ništavosti ugovora, i da on prećutno ostane na snazi.\nOno što bi, međutim, moralo da se desi jeste utvrđivanje odgovornosti Ministarstva zdravlja za načinjeni propust. U suprotnom afirmisao bi se princip po kome je moguće raspisati javnu nabavku mimo zakona (odnosno javnu nabavku koja nije predviđena planom), dodeliti je bilo kom ponuđaču, uz svest da niko drugi de fakto neće moći da se žali jer će javna nabavka u celini biti poništena i realizovati ovaj posao jer niko ne podnosi tužbu za poništaj ugovora.\nPored odgovornosti za eventualne naknade štete koja pada na Ministarstvo, a koju bi potom trebalo u posebnom postupku naplatiti od odgovornih funkcionera I službenika, propisane su i novčane prekršajne kazne.\nTreba napomenuti da je ovakva odluka Republičke komisije – poništenje celog postupka javne nabavke zbog neispunjavanja formalnih uslova za njegovo započinjanje – ostavila i javnost i zainteresovane firme bez odgovora na pitanja o eventualnom postojanju drugih vrsta štete. Naime, u situaciji kada je ugovor zaključen i gotovo u celosti izvršen, ključno je pitanje da li su usled postavljenih uslova i kriterijuma odnosno određivanja predmeta nabavke neki ponuđači privilegovani, da li je smanjena konkurencija i da li smo na taj način došli u situaciju da plaćamo opremanje niškog Kliničkog centra skuplje nego što je moralo ili da dobijemo manju vrednost za plaćenu cenu.\nNaime, u javnosti je, kao na sporno, ukazivano na to što je u okviru jednog tendera raspisana nabavka celokupne medicinske opreme, od bolničkih kreveta, pa do najvrednijih medicinskih parata, poput skenera i magnetne rezonance.\nNa kritike da se ovako suzbija konkurencija i time povećava cena jer postoji malo firmi koje mogu da isporuče sve stavke sa spiska tražene opreme, Ministarstvo zdravlja je početkom godine odgovorilo da se odlučilo za objedinjenu nabavku opreme da bi se nabavka ubrzala i uštedeo novac i da je nakon ispitivanja tržišta, ustanovljeno da postoji dosta potencijalnih ponuđača koji mogu izvršiti ugovorne obaveze tražene u ovoj nabavci.


Nemoj da nas tužiš Bogu - Lola\nNemoj da nas tužiš Bogu\nStrašniju vest od te da se noćas obesio devetnaestogodišnji dečak, nismo mogli da čujemo.\nHiljade misli, milioni pretpostavki, sklapanje pazle portreta jednog života koji se ugasio, a da nije ni počeo.\nKad bih nešto trebalo da kažem, a da bude ono o njemu, ne znam šta bi to bilo da ga sažme kakav je bio. Koristim li ja to prošlo vreme, ”bio” za nekoga ko još nije ni zakoračio u život a toliko mu se već u predsoblju smučilo?\nMožda starmali, prerano odrastao dečak, opterećen brigama odraslog čoveka.\nNe znam šta je bila kap u već prepunoj čaši: emotivna duboka patnja napuštenosti, nemanje oklopa za uvrede i povrede kakve nanose postupci i reči odraslih, umor, Nebo će znati.\nOno koje si slikao na zidovima hrama Svetog Stefana Dečanskog. Putevima kojima si prošao, uvek pomažući drugima – Marko volonter, kako to sada gorko zvuči.\nNema tih reči, nema ih za dete koje se do juče smejalo na hodniku, predusretljivo, žustro, hiperaktivno, nema ih…ostaju slike i sećanja, mesta na kojima smo se sretali, razmenjivali te kratke ispovesti i utiske.\nI taj osećaj da nas nije bilo tu, da nismo postojali za jedno dete, ni društvo, ni sistem, ni porodica, ni retki prijatelji, ni mi s kojima je delio svakodnevnicu radnog vremena.\nMoliću se za tebe, Marko, da ne izlaziš iz zagrljaja i milosti, da ostaneš uvek dete ogromnog srca, da letiš.\nPreuzeto sa: vanzemunci.blogspot.com\ndevetnaestogodišnji dečak dječak Marko samoubistvo tuga\nMaja Babović: Ostaješ i kada odlaziš\nMaja Bogdanović: Prođi


Kritike na račun BNV - Grad Prijepolje\nGrad Prijepolje > Vesti > Vesti > Kritike na račun BNV\nKritike na račun BNV\nU saopštenju BKZ ističe da BNV, koje predvodi Esad Džudžević i koje je u tehničkom mandatu, nije upoznalo javnost, a posebno roditelje o važnosti obrazovanja na bosanskom jeziku. „Ne možemo se oteti utisku da postoji namjera da se ovaj historijski projekt upropasti tako što će se neprofesionalnim odnosom steći dojam da Bošnjaci ne žele obrazovanje na bosanskom jeziku“, dodaje BKZ. Pored zamerki, BKZ poziva roditelje Bošnjake da se izjasne za obrazovanje svoje dece na bosanskom jeziku.\nOgledna nastava u Novom Pazaru,Tutinu i Sjenici počela je 21. februara, a, mada najavljena, u Prijepolju nije zbog -tehničko-administrativnih razloga. Ogledna nastava na bosanskom jeziku odvija se u 12 vaspitno-obrazovnih ustanova u Novom Pazaru, Sjenici i Tutinu u po jednom odeljenju predškolskog programa, prvog i petog razreda osnovne škole i prve godine gimnazije. Iz osnovnih škola stižu informacije koje govore da izjašnjavanje roditelja ne ide onako kako je planiralo BNV i da je interesovanje za nastavu na bosanskom malo. Džudžević, ipak tvrdi, da su oni na malom uzorku – od 100 anketiranih dobili rezultat da se 70 odsto roditelja izjašnjava u korist bosanskog jezikaâ€œ. Džudžević je najavio novo,obimnije istraživanje. BNV tvrdi da pojedini prosvetni radnici ubeđuju roditelje da ne prijave decu za učenje na bosanskom, zbog čega su već podneli krivičnu prijavu protiv NN lica u OŠ Bratstvo u Novom Pazaru.\nU krivičnoj prijavi se tvrdi da je roditeljima rečeno da će skuplje plaćati udžbenike na bosanskom jeziku, da će ih cela nastava skuplje koštati i da deca koja završe školu na bosanskom jeziku nigde neće moći da se upišu. Dejan Kulundžić, direktor ove škole, odbacio je sve optužbe uz tvrdnju „da su ozbiljno shvatili pripreme za uvođenje nastave na bosanskom jeziku“. Prema Kujundžićevim rečima, od – 270 učenika četvrtog razreda, gde je polovina bošnjačke nacionalnosti, 15 roditelja se izjasnilo da im deca pohađaju nastavu na bosanskom jeziku, a od do sada upisanih 220 budućih prvaka, 112 je Bošnjaka od kojih se 40 izjasnilo za nastavu na bosanskom jeziku.


Izgradnja Naučno tehnološkog parka Niš (NTP Niš), jednog od najznačajnijih strateških projekata za razvoj južne i istočne Srbije, vrednog 12,5 miliona evra, privodi se kraju tokom maja 2020. god.\nKako bi NTP Niš ispunio cilj osnivanja, u partnerstvu Vlade Republike Srbije, Grada Niša i Univerziteta u Nišu, osnovano je privredno društvo koje će njime upravljati i 24. aprila 2020. godine je raspisan Javni poziv za buduće članove NTP-a Niš, i to za: startap kompanije starosti do dve godine i za tehnološko-razvojne kompanije koje se bave inovativnim delatnostima. Konkurs će biti stalno otvoren, ali će se prva dva preseka i ocenjivanje prijava za članove organizovati 15. i 31. maja 2020. godine. Nakon toga jednom mesečno radiće se presek i ocenjivanje prijava u skladu sa raspoloživim kapacitetima. Tokom maja i juna biće realizovano funkcionalno opremanje nameštajem i neophodnom opremom, kako bi se budući članovi useljavali i tokom jula počeli sa radom u novom objektu.\nInformacije o NTP-u Niš i Javnom pozivu kao i potrebnu dokumentaciju zainteresovani mogu naći na sajtu NTP-a Niš: www.ntp.rs. Dodatne informacije i pitanja u vezi sa Javnim pozivom možete poslati na mejl adresu info@ntp.rs.\nNTP Niš poziva sve inovativne kompanije, pojedince i timove da se do 15.05.2020. godine, a najkasnije do 31.05.2020. prijave na Javni poziv i pruže podršku realizaciji ovog projekta od strateškog značaja i razvoju inovacionog ekosistema regiona južne i istočne Srbije.\nTHE INVITATION FOR THE SUBMISSION OF BIDS FOR HIGH VALUE PROCUREMENT: GAMING CENTER EQUIPMENT\nPROJECT "VIRTUAL ARCHITECT"


Naslovna / Košarka / Domaca košarka / Alimpijević: "Daćemo sve od sebe da na kraju nemamo šta sebi da zamerimo"!\nTrener košarkaša Crvene zvezde mt:s Dušan Alimpijević rekao je da će predstojeća utakmica sa Fenerbahčeom predstavljati "još jedan korak u odrastanju i sazrevanju tima".\n2017-12-18 19:19 > 20:21\nKošarkaši Crvene zvezde mt:s sinoć su odigrali svoj meč 12. kola ABA lige, a danas su se nakon sastanka zaputili iz Crne Gore za Istanbul gde će odmeriti snage sa aktuelnim šampionom Evrope.\nUtakmica Fenerbahče Doguš - Crvena zvezda mt:s igra se u okviru 13. kola Evrolige. Trener beogradskog sastava Dušan Alimpijević ističe da će Zvezda pokušati da ostvari četvrtu uzastopnu pobedu iako dobro zna koga ima za protivnika.\n"Ekipa Fenerbahčea je odlično reagovala na poraz od Žalgirisa i zabeležila važnu pobedu u nedelju u derbiju turskog šampionata. Izvanredan tim koji predvodi čovek za koga imam izuzetno poštovanje, veliki trener, najuspešniji u istoriji Evrolige", rekao je Alimpijević.\nStrateg crveno-belih ekipu Fenerbahčea svrstava u red najvećih kandidata za osvajanje trofeja u Evroligi.\n"Uz Olimpijakos i CSKA naš naredni protivnik je najveći kandidat za osvajanje titule. I pored toga što često ističemo da igramo bez opterećenja u Evroligi, idemo u Istanbul da odigramo dobru utakmicu", dodao je Alimpijević.\nKadrovski problema nema iako česta putovanja predstavljaju dodatni napor za umorne igrače.\n"Ova utakmica će biti još jedan korak u odrastanju i sazrevanju ovog tima, ovoga puta u najskupljoj košarkaškoj školi u Evroligi, protiv Fenerbahčea. Izuzetno fizički dominantan tim, uz ogroman individualni kvalitet, i jako im je teško parirati. Mi želimo damo sve od sebe, da na kraju nemamo šta sebi da zamerimo", istakao je Alimpijević.\nNakon timskog sastanka u Baru ekspedicija Crvene zvezde mt:s zaputila se ka Istanbulu na utakmicu sa Fenerbahče Dogušom koja je zakazana za utorak od 18 časova i 45 minuta.\nPrethodna Čanak: "Partizan u Pioniru uvek mora da ide na pobedu"!\nSledeća Vilijams Gos nosio crno-bele na Dorćolu, Partizan diže formu


Više ujedinjeni nego ikada – UNSS\n17. 11. se godinama unazad proslavlja kao dan srednjoškolaca, i na globalnom nivou je ovaj događaj jako važan za sve nas. Ove godine, OBESSU je organizovao konferenciju “More united than ever” u okviru Global Student Forum-a, koji je osnovan ove godine, a na kojoj su se našli predstavnici srednjoškolaca iz celog sveta, kako bi srednjoškolci pokazali da su ujedinjeni i spremni da se suoče sa svim izazovima, pogotovo u vremenu kada su solidarnost srednjoškolaca i motivacija da se sve prepreke savladaju važniji nego ikada.\nNa konferenciji su, uprkos vremenskim zonama, bili predstavnici srednjoškolaca sa svih kontinenata, koji su govorili i slušali o anti-demokratskim trendovima koji su prisutni danas i mnogim drugim temama.\nPodsetili smo se i glavnog razloga zašto se 17. 11. uzima kao međunarodni dan srednjoškolaca i govorili o događaju 1939. godine, kada su nacisti ugasili proslavu nezavisnosti Čehoslovačke i protest protiv Nemačke okupacije na Univerzitetu u Pragu, koji su organizovali učenici.\nNa konferenciji je bila otvorena tribina, na kojoj su učenici i predstavnici govorili o problemima sa kojima se susreću srednjoškolci i obrazovanje danas, kao i o načinima na koji se ovi problemi mogu rešiti ili posledice ublažiti. Korona virus je bila jedna od glavnih tema, kao i problem diskriminacije i polne ravnopravnosti, ikluzija, klimatske promene i načini na koji učenici i obrazovanje utiču na sve njih.\nTokom dva sata, razmenjivala su se iskustva, ideje i razgovaralo o problemima na pojedinačnom i globalom nivou, i važnosti same konferencije, koja će i ubuduće služiti svima da bolje komuniciraju i pomažu jedni drugima onda kada je pomoć potrebna, bez obzira na granice i udaljenost.\nPredstavnik Unije srednjoškolaca Srbije, član upravnog odbora, Ilija Totev-Jović je učestvovao na konferenciji, na kojoj se osvrnuo i govorio o radu srednjoškolaca i Unije po prelasku na online nastavu, tokom programa #VanrednoObrazovanje.


Vlada Federacije BiH (FBiH) u srijedu 29. jula na sjednici u Sarajevu donijela je Odluku o raspodjeli sredstava utvrđenih federalnim budžetom iz aranžmana sa Međunarodnim monetarnim fondom (MMF), saopšteno je iz Ureda za odnose s javnošću Vlade.\nRiječ je o iznosu od 200 miliona KM (100 miliona eura).\nSredstva će biti prebačena na budžete kantona za sanaciju posljedica nastalih uslijed proglašene pandemije COVID-19.\nSredstva će biti podijeljena po ranije utvrđenim kriterijima koji ovise o veličini i broju stanovnika u kantonima\nUnsko-sanskom kantonu bit će podijeljeno 11,95 odsto sredstava, Posavskom 3,8, Tuzlanskom 19,46, Bosansko-podrinjskom 2,08, Srednjobosanskom 11,14, Hercegovačko-neretvanskom 9,71, Zapadnohercegovačkom 4,15, Kantonu Sarajevo 18,09, Kantonu 10 3,68 procenata.\nKorisnici ovih sredstava su zaduženi da izvještaj o njihovom utrošku dostave Federalnom ministarstvu finansija najkasnije do 30. juna 2021. godine, saopćeno je.\nVlada Federacije BiH u utorak je donijela i odluku o raspodjeli 30 milijuna KM (15 miliona eura) za gradove i općine za sanaciju posljedica nastalih uslijed proglašene pandemije COVID-19 i za sufinansiranje projekata, zahtjeva i inicijativa.\nUpravni odbor Međunarodnog monetarnog fonda (MMF) u početkom aprila 2020. godine odobrio je Bosni i Hercegovini (BiH) kredit u iznosu od 330 miliona eura za borbu protiv pandemije korona virusa.\nOvim novcem će biti finansirano i provođenje Zakona o ublažavanju negativnih ekonomskih posljedica izazvanih pandemijom.\nMMF odobrio 330 miliona eura kredita za Bosnu i Hercegovinu\nOdluka je bila više od dva mjeseca predmet spora političkih dužnosnika u Federaciji BiH jer se nisu mogli dogovoriti kako raspodijeliti novac. Dogovor je postignut početkom juna kada je Vijeće ministara BiH na sjednici usvojilo odluku o raspodjeli sredstva od MMF-a.\nVijeće ministara BiH postiglo dogovor o raspodjeli MMF-ovog kredita


DW: Tihi pakt nacionalista – Dejton se napada sa svih strana | Autonomija\n"Dodik je neformalni deo velike naprednjačke koalicije"\nNakon što se Stranka demokratske akcije u Sarajevu kroz programsku deklaraciju nedavno založila za „republiku Bosnu i Hercegovinu“ bez entiteta, srpski član Predsedništva BiH Milorad Dodik je u subotu u Beogradu ponovio pretnje otcepljenjem Republike Srpske. Da li je i to deo predstave koja svedoči o tihom paktu između nacionalista u regionu, pita se danas u analizi nemački Dojče vele (Deutsche Welle – DW).\n„To je model ponašanja elita u regionu: oni ne rešavaju probleme, već ih komplikuju. Reč je o nekoj vrsti pakta između nacionalista u regionu koji na sličan način traje već dugo. O tome svedoči i činjenica da gotovo nijedno pitanje iz devedesetih godina prošlog veka nije ozbiljnije rešeno“, ocenio je Spasojević za DW.\n„Jasno je da njegova pozicija u samoj RS nije sigurna. On ni kao član Predsedništva BiH vidljivo nema rezultate niti želi da ih ima na nivou zajedničke države. To je već ranije viđen mehanizam takozvane mobilizacije da bi se on izvukao iz krize„, ocenio je Janjić za DW.\n„S druge strane, Srbija nikako bi smela da se posle ratnog iskustva i iskustva genocida na ovako grub način meša u unutrašnja pitanja BiH. A sve o čemu se pričalo na tom sastanku u Beogradu su isključivo unutrašnja pitanja BiH“, rekao je Bešlin za DW.\n„To je znak da Vučić ne želi da uđe duboko u te priče. Zagovaranje povezivanja pitanja Kosova i RS je deo Dodikove politike i nije novina. Obnova te priče nije ozbiljno tretirana ni na samom ovom sastanku. To nije realno i nije nikakvo rešenje da se od jednog problema prave četiri“, naveo je Janjić.\n„Objektivno, to bi otvorilo probleme prekrajanja granica i to bi moglo da ide i do prekrajanja granica Srbije. Otuda ona kontra (predsednika SDA) Bakira Izetbegovića sa Sandžakom. I sve to sve više tanji živce javnosti. Vreme je da se Dodiku kaže da s tim prestane. Ja sam tako i razumeo Vučićev poziv na suzdržanost“, dodao je Janjić.\n„U Srbiji vidimo histerične ministre i Vučića koji ih smiruje, a ovo je na regionalnom nivou. Dodik je neformalni deo velike naprednjačke koalicije. Šalju se mešane poruke koje treba da pokriju spektar birača od krajnje radikalskog dela, do onih koji su nekada glasali za demokrate“, ocenio je Spasojević.\nMilivoj Bešlin je, međutim, primetio da Vučić nije reagovao nakon Dodikovih huškačkih izjava, već je umesto toga ponavljao da je Srbija „garant“ Dejtonskog mirovnog sporazuma.\n„To je stara manipulacija srpske političke elite koja datira još iz vremena Miloševića, a slično se ponaša i Hrvatska. Srbija i Hrvatska nisu nikakvi garanti Dejtona, niti su protektori BiH, one su parisko-dejtonski mirovni ugovor potpisale kao učesnice u ratu na teritoriji BiH a taj rat je imao obeležja međunarodnog konflikta“, kazao je Bešlin.\n„Sve drugo je čista teritorijalna pretenzija Srbije i Hrvatske. S druge strane, Dodik ne bi mogao da izgovara sve to što je izgovarao, kad ne bi, uz podršku Moskve koja se jasno demonstrira kroz blokiranje donošenja odluka PIC, imao i podršku Beograda“, uveren je Bešlin.\n„Naime, najavljeno je da osmog oktobra tročlano Predsedništvo BiH dolazi u Beograd na trilateralni sastanak Srbije, BiH i Turske. Tada će biti položen i kamen-temeljac za izgradnju autoputa Sarajevo-Beograd. Danas tobože na ivici rata, sutra tobože u cvatu ekonomskih odnosa. I tako u krug, dve decenije nakon završetka ratova na prostoru nekadašnje Jugoslavije“, zaključuje DW.


U Mostaru uhapšen osumnjičeni za ubistvo ratnog zločinca Marka Radića - Hronika.ba\nU Mostaru uhapšen osumnjičeni za ubistvo ratnog zločinca Marka Radića\nUbijeni Marko Radić je presuđeni ratni zločinac koji je pravosnažno osuđen u Bosni i Hercegovini na 21 godinu zatvora zbog zločina protiv čovječnosti, odnosno mučenja, zatvaranja, ubistva i silovanja u naselju 'Vojno' kod Mostara.\nU Mostaru je večeras nakon policijske akcije uhapšen osumnjičeni za ubistvo ratnog zločinca Marka Make Radića koje se desilo oko 19 sati. Kako je rečeno u Operativnom centru MUP-a HNK, policija je privela muškarca osumnjičenog za ubistvo Radića koji se nakon pucnjave udaljio sa mjesta u crvenoj Škodi.\nNakon potrage, uhapšen je i priveden u MUP HNK. Kako su objavili mediji radi se o muškarcu inicijala J.C., nezvanično osumnjičeni je Josip Cvitanović – Cviki.\nPodsjetimo, u pucnjavi koja se večeras dogodila u mostarskoj ulici Brune Bušića ubijen je osuđeni ratni zločinac Marko Maka Radić.\nPucnjava se dogodila oko 18:45 sati u blizini zgrade Ministarstva unutrašnjih poslova HNK, a Radić je uprkos naporima tima Hitne medicinske pomoći preminuo od povreda. U Mostaru je opsadno stanje zbog potrage za ubicom.\nUbijeni Marko Radić je presuđeni ratni zločinac koji je pravosnažno osuđen u Bosni i Hercegovini na 21 godinu zatvora zbog zločina protiv čovječnosti, odnosno mučenja, zatvaranja, ubistva i silovanja u naselju ‘Vojno’ kod Mostara.\nPrethodni članakPrepoznajte na vrijeme! Koji su blagi, a koji teški simptomi koronavirusa?\nNaredni članakPredstavljamo hrabru Selmu Hozić, kandidatkinju Naroda i Pravde pod brojem 2. za Općinsko vijeće Gornji Vakuf


NIŠ – Lider Nove Srbije (NS) u Nišu Bojan Avramović saopštio je da je ta stranka danas podnela krivične prijave zbog dela „izborna krađa“ protiv NN izvršioca. NS, koja je na izbore nastupila kao deo koalicije zajedno sa naprednjacima i osvojila 17 od 61 mandat, kao argumentaciju za svoju prijavu navela je slučaj u opštini Crveni Krst.\n„Podneli smo krivičnu prijavu protiv za sada NN izvršioca zbog krivičnog dela „izborna krađa“. Ovo se ne može pripisati nesnalažljivosti „biračkih odbora“ već tvrdimo da se radi o osmišljenoj akciji. Zato insistiramo da nam se omogući da sve stranke prebroje glasačke lističe i uporede ih sa zapisnicima. U suprotnom sumnjamo u regularnost celog postupka i insistiraćemo da se ponište rezulati lokalnih izbora“, kazao je Avramović koji je novinarima prosledio „foto dokaze“.


Vesti online / Vesti / Srbija / "Znam i njih Albance, znam i nas Srbe..."\nPredsednik Srbije Aleksandar Vučić izjavio je jutros da što se tiče dijaloga Beograda i Prištine, ništa nije završeno.\nMale su šanse za kompromis: Aleksandar Vučić\n- Ne mogu da govorim o nečemu što je gotovo, ali mogu o necemu što je važno za budućnost Srbije. Ako to možemo, a ja znam da su za to mali izgledi, znam i njih Albance, znam i nas Srbe, znam i zašto su male šanse. Ako ne bismo pokušali da uradimo nešto za budućnost Srbije, na drugačiji i bolji način, ne bi trebalo da se bavimo ovim poslom - rekao je Vučić za RTS.\n"Rešenje za Kosovo: Razgraničenje - šta je srpsko, a šta albansko"\nGovoreći o kompromisnom rešenju, predsednik Srbije je kazao da nema kompromisa ako je jedna strana zadovoljna a duga nije.\n- Mislim da je to jasno svima i mislim da je važno da svi počnemo da razmišljamo na drugačiji način i visoko postavljamo lestvicu - rekao je Vučić.


Ćirić: Neefikasno upravljanje razlog za privatizaciju\nPoslanik DS Goran Ćirić izjavio je danas da je ključni razlog za privatizaciju javnih preduzeća nedovoljno efikasno upravljanje javnim sistemima, a strani partneri se najavljuju uvođenjem stranog menadžmenta.\nĆirić je novinarima u parlamentu rekao da je i domaći menadžment efikasan, ali da im treba dati prostora i sistemska rešenja.\nOn je podsetio da su mnogi 2010. godine, kada je najavljivana privatizacija Telekoma, „pretili da će se opasati dinamitom ako se krene u privatizaciju tog preduzeća“, istakavši da je Telekom ogroman razvojni potencijal za telekomunikacije.\nDS smatra da javni sistemi mogu da budu efikasni ako se efikasno vode, rekao je Ćirić.\n(UŽIVO) KORONA ODNELA 100.000 ŽIVOTA U svetu zaraženo više od 1,6 miliona ljudi, broj pozitivnih u Srbiji 3.105


Godine uzleta: UNICEF-ov humanitarni koncert "Kolibri i prijatelji"\nNaslovna VESTI Godine uzleta: UNICEF-ov humanitarni koncert “Kolibri i prijatelji”\nDeca, vrhunski umetnici i muzika – na dobrotvornom koncertu u Beogradu.\nUNICEF organizuje humanitarni koncert 13. novembra (20h) u Sava centru kojim obeležava 30 godina od usvajanja Konvencije o pravima deteta. Na koncertu će nastupiti hor „Kolibri“ sa specijalnim gostima Nemanjom Radulovićem i Stefanom Milenkovićem sa pratećim muzičarima.\nCelokupan prihod od prodaje ulaznica biće usmeren UNICEF-u za dalju podršku progarmu predškolskog vaspitanja i obrazovanja u Srbiji, pod nazivom “Godine uzleta”. Ovaj program kreiran je sa ciljem da deca već u vrtićima usvajaju veštine za moderno doba; da uče kako da rešavaju probleme; kako da donose odluke; i da stiču znanja iz različitih oblasti. Predškolsko vaspitanje predstavlja obrazovnu osnovu naše dece – svaka naredna faza obrazovanja oslanja se na uspeh ostvaren u tom uzrastu.\nUNICEF, zajedno sa Ministarstvom prosvete, nauke i tehnološkog razvoja, javnim ustanovama i akademskom zajednicom stoga pomaže da se razvije jak sistem predškolskog vaspitanja i obrazovanja. On će obezbediti jednak pristup mogućnostima za učenje na ranom uzrastu svakom detetu, posebno deci iz osetljivih društvenih grupa. Do 2022. za primenu novih Osnova programa biće obučeno 12.000 vaspitača, stručnih saradnika i direktora.\nPrethodni članakGoran Bregović novi regionalni ambasador UNICEF-a\nSledeći članakCGA Belgrade 2019: Igor Jovanović gost treće konferencije


Kopenhagen i Priština potvrdili zatvorsku saradnju - Ekonomske Vesti\nKopenhagen i Priština potvrdili zatvorsku saradnju\n16. dec. 2021 Andrija Matić 0 Comments\nNadležna ministarstva u Prištini i Kopenhagenu danas su potvrdila vest, koju su prenele i Ekonomske vesti : u zatvoru u Gnjilanu biće Danskoj iznajmljeno 300 zatvorskih mesta za zatvorenike iz trećih država.\nKako prenosi zeri.info, sporazum izmedju Kosova, koje Srbija ne priznaje, a Danska ga je priznala, i Danske biće finalizovan tokom posete danskog ministra pravde Nika Hekerupa u ponedeljak 20.decembra.\nMinistarka pravde Vlade u Prištini Albulena Hadžiju rekla je, prenosi zeri.info, da se radi o medjunarodnom sporazumu koji zahteva dvotrećinsku većinu u parlamentu.\nOna smatra da je „ovaj izbor Danske visoka ocena Kosova i institucija kao kredibilne zemlje“.\nPriština je od ovog posla prihodovati 210 miliona evra, saopšteno je.\nSporazum se potpisuje na period 2022 – 2025. godina, a očekuje se da broj iznajmljenih zatvorskih mesta poraste do 1000.\nMinistarstvo odbrane Kosova tvrdi da se neće raditi o zatvorenicima visokog rizika.\n„Ističemo da su danske institucije pozitivno ocenile tretman osudjenika na Kosovu i naše kapacitete u tom pogledu. Ovo je prilika za blisku saradnju naše dve zemlje, produbljivanje strateškog partnerstva medju nama“, saopšteno je u Prištini.\n← MMF : Najveći rast dugova od Drugog svetskog rata, a najavljen rast kamata\nSrbija : Umanjenje računa za struju 50 odsto →


SOLIDARNOST | Novembar 2009. – Marks21\nPiše Marks21 08/10/2009, 08:19\nProteklih meseci svedoci smo postepenog zatvaranja prostora za otpor i protest. Vlada je odlučila da nas vodi u kreditno ropstvo kod MMF-a, Svetske banke i EU, pa je zato odlučila da ograniči javna okupljanja radnica i radnika uz izgovor da će time sprečiti zloupotrebe prava na protest i blokade saobraćajnica. Doduše, zbog značajnog položaja Srbije […] Nastavak\nPiše Redakcija 08/10/2009, 08:17\n9. novembra u 14h, pokret Antifašistkinje i antifašisti u akciji poziva na marš povodom Međunarodnog dana borbe protiv fašizma, rasizma, anti-semitizma i ksenofobije. Nastavak\nPiše Marks21 08/10/2009, 08:15\nU četvrtak, 5. novembra u punoj tribinskoj sali Doma omladine Beograda održana je nova tribina diskusione grupe Solidarnost, sa temom Nasije, fašizam i kriza: Kako danas zaustaviti fašiste. Nastavak\nPiše Marks21 08/10/2009, 08:09\nU iščekivanju antifašističkog marša i protesta zakazanog za 9. novembar u 14h na Trgu Nikole Pašića u Beogradu (za ovu priliku preimenovanog u Trg generalnog štrajka), postavljamo tekst iz narednog broja Solidarnosti Nastavak\n5.7k pregleda1 Comment\nPiše Kris Bamberi 08/10/2009, 08:06\nVećina ljudi je revoltirana fašizmom. Doduše, često je nejasno šta se pod fašizmom podrazumeva. Da li je Milošević bio fašista? Da li je Džordž Buš bio fašista? Da li JE Berluskoni fašista? Danas se širom kontinenta rađaju pokreti ekstremne desnice čiji članovi bivaju birani u evropski parlament i čiji marševi unose strah u srca radnica […] Nastavak\nPiše Matija Medenica 08/10/2009, 08:04\nNapeta atmosfera, prožeta razmenom kratkih, zbunjenih pogleda nasumičnih prolaznika-nepoznanika i nestrpljivih korisnika gradskog prevoza. Nema ulične fešte, nema zastavica kojima sitna čeljad frenetično mlatara, nema karanfila po cesti. Kordoni policije na svakih desetak minuta pomeraju potencijalne teroriste „još samo pet koraka“ niz trotoar, dalje od Vasine ulice, kojom će uskoro proći vozilo predsednika ruskog, i […] Nastavak\nPiše Kris Harman 08/10/2009, 08:01\nVladajuća klasa opravdava ekonomske „reforme“ koje za cilj imaju povećanje rasta kao nešto što je dobro za sve nas. Šta se, međutim, krije iza statističkih podataka? Piše, Kris Harman Nastavak\nPiše Andreja Živković 08/10/2009, 07:56\nAndreja Živković analizira stanje hrvatske ekonomije Nastavak\nPiše Neda Đorđević i Marija Olga Žišić Mogbolu 08/10/2009, 07:50\nOd letnjeg izdanja Solidarnosti protekla su puna tri meseca, tokom kojih su se u Beogradu i Srbiji odvijale brojne borbe za očuvanje radnih mesta, isplate zarada i dohodaka, itd. U tom periodu tekstove smo objavljivali na internetu, a iz štampe je izašlo i jedno specijalno izdanje Solidarnosti, koje smo distribuirali na radničkom protestu sredinom avgusta. […] Nastavak\nPiše Redakcija 08/10/2009, 07:47\nVodeći član i teoretičar međunarodne revolucionarne struje Internacionalna socijalistička tendencija (IST), Kris Harman, preminuo je u Kairu 7. novembra 2009. godine Nastavak\nPiše Kris Harman 08/10/2009, 07:44\nPoslednji objavljeni članak Krisa Harmana u kom se osvrće na značaj koji je naše shvatanje staljinističkih režima imalo u izgradnji revolucionarne levice Nastavak


Nastava u školama u KS počinjat će intoniranjem himne BiH\nNaslovnica NAJNOVIJE Obrazovanje Nastava u školama u KS počinjat će intoniranjem himne BiH\nNastava u osnovnim i srednjim školama sa područja Kantona Sarajevo ovu, a i sve naredne školske godine i polugodišta započinjat će intoniranjem himne Bosne i Hercegovine.\nOvo je jedan od zaključaka današnjeg sastanka premijera Kantona Sarajevo Elmedina Konakovića i ministra za obrazovanje, nauku i mlade KS Elvira Kazazovića sa akademicima i članovima posebnog stručnog tijela Instituta za istraživanje zločina protiv čovječnosti i međunarodnog prava koje je predvodio njegov doskorašnji predsjednik Smail Čekić.\nRazgovarano je o provođenju Inicijative nevladinih organizacija “Istina o genocidu i opsadi grada Sarajeva”, o uvođenju promjena u nastavne planove i programe u osnovnim i srednjim školama te Zakona o obrazovanju KS-a. Jednoglasno je podržan početak realizacije ove inicijative čiji je predlagač Sejfudin Tokić, vanjski saradnik Instituta.\n“Danas smo razgovarali o nekim propustima u našem obrazovnom sistemu, kao i o radu ovog Instituta koji je članica Univerziteta u Sarajevu, njihovoj poziciji u procesu obrazovanja i edukaciji u Kantonu. Saglasili smo se da udžbenička politika u KS nije adekvatna vremenu u kojem živimo , jer su naši prethodnici izbjegli mogućnost da naša djeca uče pravu istinu koja se desila u Sarajevu i Bosni i Hercegovini”, naveo je premijer Konaković.\nNaglasio je i kako naša djeca moraju učiti o opsadi Sarajeva, o njegovom stradanju, o genocidu u Srebrenici, mnogo više o zločincima koji su u međunarodnim pravnim procesima odgovorni, osuđeni i leže u zatvorima.\n“Mi ćemo se pobrinuti da već u ovoj školskoj godini na određeni način utičemo na sadržaj udžbenika prema kojima naša djeca uče”, kazao je premijer Konaković.\nObjasnio je i da uvođenje intoniranja himne ima za cilj da ojača svijest naše djece o važnosti naše države, njenih obilježja, njene zastave.\n“Ovo je početak naše vrlo ozbiljne saradnje sa Institutom sa kojim želimo da poziciju bosanske istorije, bosankog jezika koji nije adekvatno tretiran u našim udžbenicima, zastupljenosti bosanskih književnika u njima, bitno ojačamo i stavimo ih na mjesto kakvo oni to zaslužuju”, najavio je premijer Konaković i dodao da istina koja se ne čuje dovoljno iz kantona ohrabruje i one snage koje u udžbenicima u RS-u pišu da su osuđeni ratni zločinci ustvari heroji.\nSmatra da u BiH trenutno postoji mnoštvo izvitoperenih činjenica kao i da neće dozvoliti da u udžbenicima piše da se u BiH desio građanski rat. Također je naglasio da će Vlada KS-a već u ovoj školskoj godini “hrabrije” razgovarati o ovim temama.\nInicijator sastanka, predsjednik Bošnjačkog pokreta za ravnopravnost naroda Sejfudin Tokić potcrtao je da je cilj sastanka u konačnici omogućiti da formulacije iz sudskih presuda budu sastavni dio nastavnih planova i programa u KS-u, ali i drugim kantonima.\n“Niko nema pravo da napravi kompromis sa istinom i ovdje se radi o falsifikatu, jer u nastavnim planovima i programima ovog kantona nemamo istinu iz relevantnih dokumenata, kao što su sudske presude”, objasnio je Tokić.\nMinistar za obrazovanje, nauku i mlade KS-a Elvir Kazazović je istakao potrebu da se urade određene izmjene u nastavnom predmetu historije, te najavio već za sutra sastanak aktiva nastavnika ovog predmeta koji će predložiti konkretna rješenja u ovom smislu.\nNaglasio je i da će od ove školske godine zatražiti od svih direktora da škole u unutrašnjim prostorijama, ali i vani na objektima moraju imati nacionalna obilježja države Bosne i Hercegovine.


Penju se cene nafte na početku trgovanja u novoj godini\nTanjug 3. januara 2022. 11:14\nNJU DELHI – Cene nafte su ojačale danas, započevši novu 2022. godinu s pozitivnim kretanjem, ali na njihov uspon bio ograničen zbog strahovanja vezanih za nastavak rasta broja zaraženih kovidom-19.\nU fokusu trgovaca je sutrašnji sastanak Organizacije zemalja izvoznica nafte i njenih saveznika, grupe nazvane OPEK+.\nCena severnomorske nafte Brent je, na azijskom trgovanju do 4:40 časova po srednjoevropskom vremenu, zabeležila rast od 59 centi ili 0,76 posto, na 78,37 dolara po barelu. Fjučersi američke WTI nafte su ojačali za 63 centa ili 0,84 procenta, na 75,84 dolara za barel, izveštava Rojters.\n„Smanjenje isporuka iz Libije uoči sastanka OPEK+ podržalo je pozitivno tržišno raspoloženje“, kaže Abhišek Čauhan, šef sektora za sirovine kompaniji Svastika Investmart.\nLibijska državna naftna kompanija saopštila je u subotu da će proizvodnja nafte u toj zemlji biti smanjena za 200.000 barela dnevno u periodu od nedelju dana zbog redovnog održavanja glavnog cevovoda između naftnih polja Samah i Dahra.\nIstovremeno, očekuje se da će OPEK+ na sastanku u utorak verovatno ostati pri svom planu o postepenom podizanju proizvodnje i da će u februaru povećati isporuke za 400.000 barela dnevno, rekla su četiri dobro obaveštena izvora za Rojters.\nCene nafte su porasle prošle godine za oko 50 posto, podstaknute oporavkom globalne privrede od pada izazvanog kovid pandemijom i odlukom OPEK+ alijanse da nastavi s politikom ograničene proizvodnje, čak iako je broj inficiranih dostizao rekordne vrednosti širom sveta.\nZdravstveni stručnjaci u SAD su upozorili Amerikance da se pripreme za ozbiljne poremećaje u narednim nedeljama, procenjujući da će se stopa rasta zaraze verovatno pogoršati zbog povećanih putovanja građana tokom praznika, javnih proslava Nove godine i ponovnog otvaranja škola nakon zimskog raspusta.\nAnalitičari za tržište nafte su snizili prognoze kretanja cena za 2022, jer smatraju da će omikron soj korona virusa ukočiti oporavak potražnje za gorivom i da postoji rizik od viška ponude budući da će proizvođači pumpati više nafte, pokazali su rezultati ankete koju je Rojters sproveo u petak.\nPrema tom istraživanju britanske agencije, 35 ekonomista i analitičara predviđaju da će nafta Brent u proseku koštati 73,57 dolara za barel u ovoj godini, što je za oko 2,0 posto niže od 75,33 dolara koliko su prognozirali u novembarskoj anketi. To je prvi put od avgusta prošle godine da je smanjena prognozirana cena za 2022.\nŠto se tiče američke WTI nafte, sada se procenjuje da će njena cena u proseku iznositi 71,38 dolara po barelu u ovoj godini, što je takođe ispod novembarske prognoze od 73,31 dolara.


Prevodilac za turski jezik - Prevodilačka agencija Poliglotika\nTurski jezik pripada grupi turskih jezika i govori se u Turskoj, Turskoj Republici Severnom Kipru, Bugarskoj, kao i među nekoliko miliona useljenika koji žive u Evropskoj uniji. Turski jezik predstavlja materinji jezik za oko 70 miliona ljudi, a ukupno ga u svetu govori oko 80 miliona ljudi. Postoji visoki stepen međusobne razumljivosti između turskog jezika i drugih ouških jezika, poput azerbejdžanskog, turkmenskog i kaškajskog. Ako bi se ovi jezici dodali turskom jeziku, broj izvornih govornika turskog jezika se penje na oko 100 miliona, dok se ukupan broj govornika procenjuje na oko miliona ljudi.\nGarantujemo za kvalitet prevoda i poštovanje rokova, radimo besplatnu procenu cene i vremena potrebnog za prevod na turski ili sa turskog jezika. Prevode tekstova s turskog kao i na turski jezik rade izvorni govornici koji obavezno imaju najmanje 5 (pet) godina iskustva.\nPrevodilac za turski jezik ima iskustvo u prevođenju tematski najrazličitijih vrsta tekstova. Sve tekstove koje bi trebalo prevesti ili lektorisati na turski ili sa turskog jezika možete dostaviti elektronskom poštom ili dostavom, a mi ćemo odmah da napravimo procenu cene i vremena koje je potrebno za prevod te da izradimo odgovarajuću ponudu. Cena prevođenja za turski jezik formira se u skladu sa složenošću projekta i rokom isporuke. Prevodilačka agencija Poliglotika ima snažan, visokoproduktivan i kompetentan tim prevodilaca za turski jezik.\nPrevodilačka agencija Poliglotika za svu dokumentaciju i prevode na turski ili s turskog jezika garantuje strogu poverljivost. Naši prevodi sa turskog i na turski jezik, izuzetnog su kvaliteta i zadovoljavaju najviše standarde struke.


Protest poljoprivrednika u Srbiji: Ponuđena jednokratna pomoć, paori nezadovoljni ishodom : Južne vesti\n18:06, 23. 2. 2022.\nUkidanje akciza za evrodizel, veće subvencije po hektaru i kontrola uvoza mesa i mleka u prahu - ovo su zahtevi pojedinih poljoprivrednih udruženja.\n„Problema je zaista mnogo", kaže Svetlana Cvijanović iz Saveza poljoprivrednih proizvođača Zapadne Srbije za BBC na srpskom.\n„Srpski paori plaćaju evrodizel kao da se voze po autoputu, a ne po njivama, dok su akcize ubedljivo najveće u regionu."\nPonuđena im je jednokratna pomoć od 4.000 dinara po hektaru, a Svetlana Cvijanović kaže da su „izrazito nezadovoljni ponudom".\n„To je za nas bukvalno poniženje", kaže Cvijanović.\n„Svi zahtevi poljoprivrednika su stari već deset godina, to nije ništa novo, jer godinama posluju u jako lošim uslovima", kaže agroekonomista Milan Prostran za BBC.\n„Oni su samo posebno izraženi jer je od početka godine došlo do naglog rasta cena nafte i mineralnog đubriva, što posebno ugrožava njihov rad."\n„Rečeno nam je da vlada u ovom trenutku ne može da odlučuje o akcizi i da mora da se sačeka da se završe izbori i formira nova vlada", kaže Cvijanović.\n„Mi ćemo u narednim danima razgovarati sa našim članovima i razmisliti šta dalje možemo da radimo."\n„Nafta nas manje košta nego deo koji država uzme za gorivo", kaže Cvijanović.\n„Kada bi se država odrekla akcize, mi bismo naftu dobijali za manje od pola aktuelne cene."\n„Stočari najviše koriste traktore, oni potroše i do 200 litara za dva-tri dana", kaže Cvijanović.\n„To su velike cifre, onima koji imaju veliku proizvodnju godišnje treba i do 10.000 litara evrodizela."\nPaori, dodaje ona, ne traže besplatnu naftu od države, „već samo da država ne zarađuje na njima".\n„I tada je naglo skočila cena goriva i đubriva za poljoprivrednike", kaže Prostran.\n„Mi smo tada doneli Zakon o regresima, pa se cena amortizovala za 20 do 30 odsto."\nOvaj model, tvrdi Prostran, mogao bi i danas da se primeni „ukoliko je država spremna da pomogne paorima da prebrode energetsku krizu".\n„Za kupovinu mineralnog đubriva za 32 hektara poljoprivrednog zemljišta, koliko obrađujem, potrebno bi bilo oko 8.000 evra", rekao je Kleut.\n„Ne mogu, radi te kupovine, da se zadužujem kreditom koji, umesto đubriva, nudi ministar poljoprivrede iako je beskamatni, jer neću imati odakle da vratim ni ako usevi dobro rode, pošto to nije jedini trošak."\n„Direktna plaćanja poljoprivrednicima su bila 14.000 dinara po hektaru za gorivo i đubrivo", kaže Prostran.\nNaši paori su, tvrdi on, „dobro informisani kolike subvencije dobijaju njihove kolege u zemljama EU, ali su i njihovi agrarni budžeti mnogo veći".\n„Pitanje je sada koliko tu uopšte država može da izdvoji", kaže Prostran.\nZa Dragana Kleuta iz Saveza poljoprivrednih udruženja Banata, problem nisu samo male subvencije, već i to što one kasne - pa i godinama.\n„Prosečne subvencije kasne po godinu dana", slaže se Svetlana Cvijanović.\n„To je potcenjivanje radnika."\n„Ako predate zahtev za subvenciju u junu, vi biste već u septembru mogli da kupite kukuruz, koji je mnogo jeftiniji tada nego na proleće", kaže Cvijanović.\n„Ako vam subvencija kasni godinu ili čak dve, vi morate da ulažete u proizvodnju sami, a ne znate ni kada će novac doći."\nSrbija godišnje uveze oko 30.000 tona mesa - oko 23.000 tona svinjskog, oko 6.000 tona pilećeg mesa i oko 2.000 tona drugog mesa, podaci su Privredne komore Srbije.\n„To meso se u EU baca, a mi ga uvozimo na štetu domaćih stočara", navodi Prostran.\n„Zato nam je stočarstvo ozbiljno ugroženo."\n„Mi smo liberalizovali tržište i potpisali brojne sporazume o slobodnoj trgovini sa zemljama regiona i EU", kaže agroekonomista.\n„Jedino što bi sada moglo da se uradi jeste da se uvede viša carina na uvoz i na taj način se destimuliše kupovina stranog mesa."


Cijene neće padati do sredine godine: Kvadrat stana u Sarajevu i do 6.000 maraka u Mostaru 2.500 KM - Dnevni.ba\nBIH DOM Posao\nCijene neće padati do sredine godine: Kvadrat stana u Sarajevu i do 6.000 maraka u Mostaru 2.500 KM\n1. veljače 2022. 1. veljače 2022. 0\nRast cijena nekretnina obilježio je i proteklu godinu. Prema posljednjim podacima Agencije za statistiku BiH, taj rast je, u poređenju s prosječnom cijenom novih prodatih stanova u 2020. godini, u prethodnoj bio veći od pet posto.\nIpak, proteklu je godinu obilježila činjenica da je na tržištu zabilježen kronični manjak nekretnina u novogradnji, s jedne, i ogromna potražnja, s druge strane. To se posebno odnosi na glavni grad BiH, piše Avaz.\nU prilog tome govore i podaci Agencije, gdje je posljednjeg mjeseca protekle godine broj predviđenih stanova za gradnju u odnosu na isti period godinu ranije manji za 13,2 posto.\nMeđutim, kako nam objašnjava Maho Taso iz sarajevske Agencije „Prostor“, nezahvalno je promatrati statistiku na mjesečnoj osnovi, budući da je cijeli niz faktora koji, pogotovo u situaciji s koronavirusom, utječe na dobivanje odobrenja za građenje.\n– Bit će zanimljivo gledati ovu godinu, s obzirom na to da smo u prethodnoj imali i određeni zastoj investitora, ali i činjenicu da kod nas građevinska sezona traje, praktično, od proljeća do jeseni – kaže Taso.\nPotvrđuje da su cijene kvadrata strahovito rasle u svim većim gradovima, poput Banje Luke, Tuzle, Mostara, a pogotovo Sarajeva, i to od 20 do 30 posto u odnosu na godinu ranije, kada je, jasno, riječ o novogradnji.\n– S jedne strane, zabilježen je rast cijena na traženim lokacijama, dok se, naprimjer, na drugima, koje kupcima nisu atraktivne, cijene nisu pomakle. Definitivno, najviše se traži novogradnja, a, ako su stanovi adaptirani, onda kupci preferiraju da su kvalitetno urađeni kako ne bi imali više potrebu za bilo kakvom intervencijom – ističe Taso.\nTeško se prodaju\nNaš sugovornik kaže da, usprkos inflaciji i visokim cijenama, građani svoj novac na računima prebacuju na nekretnine, a u cijeloj priči su bitne i odlične kamatne stope na stambene i hipotekarne, ali i nenamjenske kredite koje banke daju.\nZbog segmentiranog tržišta, kako iznosi Taso, cijene stanova su varirale od 2.500 KM po kvadratu u starogradnji, do 3.000 KM u novogradnji na području Novog Grada u Sarajevu.\nU Novom Sarajevu cijene kvadrata su se kretale od 3.000 KM do 4.000 KM u novogradnji, a na pojedinim lokacijama u glavnom gradu BiH dostizale su čak 6.000 KM. S druge strane, stanovi u zgradama austrougarske gradnje, i to na odličnim lokacijama, znali su biti i ispod 2.000 KM po kvadratu, ali su se teško prodavali.\nU Banjoj Luci kvadratni metar nekretnine, i to na nekim rubnim lokacijama, koštao je 3.000 KM, a u Mostaru, u prosjeku, po 2.500 KM.\nVisoku cijenu stanova diktirale su i cijene građevinskog materijala, koje su porasle za 30 posto, a rast cijena nekretnina očekuje se do sredine godine, odnosno, zavisno od količine pristiglih stanova na tržištu i drugih faktora.\nNa HRT-u raspravljali o tome što se dogodilo u Neumu\nMatejev otac: Pokušao je zaustaviti tri taksija, najčudniji je zadnji signal mobitela\nurednik 9. svibnja 2021. 11. svibnja 2021.\n9. svibnja 2021. 11. svibnja 2021. 0


Održana konferencija Saveza za podršku ekonomskog i socijalnog razvoja "Horizont 2024"\nU Sarajevu je danas održana konferencija "Ciljevi i aktivnosti Saveza za podršku ekonomskog i socijalnog razvoja "Horizont 2024" i Ekonomsko-socijalna pozicija Bosne i Hercegovine" gdje je poručeno da su potrebne značajne ekonomske reforme kako bi se u BiH smanjio broj nezaposlenih, javlja Anadolu Agency (AA).\nSenad Tafro, Predsjednik Upravnog odbora Saveza za podršku ekonomskog i socijalnog razvoja "Horizont 2024", izjavio je da je jedan od ciljeva današnje konferencije kreiranje zajedničkog ekonomskog prostora BiH.\n"Cilj ove konferencije je podrška kreiranju zajedničkog ekonomskog prostora BiH i regije, podrška socijalnim i ekonomskim kretanjima u BiH kao i naučnim i stručnim aktivnostima koje su usmjeremene ka socijalnim, ekonomskim i pravnim reformama na ovim područjima. Osim toga, cilj je i kreiranju novih radnih mjesta, razvoj poljoprivrede i povećanje izvoza", istakao je Tafro.\nInače, 17 nevladinih organizacija sa područja cijele BiH je oformilo Savez za podršku ekonomskog i socijalnog razvoja "Horizont 2024" kako bi udruženo djelovali sa vlastima na provođenju ekonomskih reformi.\n"Planiramo udruženo raditi zajedno sa vlastima da napravimo platformu da ljudi iz Evropske unije (EU) i investitori ne razgovaraju samo sa vlastima nego i sa građanima i nevladinim sektorom", kazao je Tafro pritom se zahvalivši ambasadama SAD-a, Turske, Švedske, Norveške za svesrdnu podršku.\nAdnan Delić, direktor Agencije za rad i zapošljavanje BiH, istakao je da je snažnom i sveobuhvatnom reformom moguće povećati broj radnih mjesta u BiH.\n"Bez jakog ekonomskog razvoja BiH i nužnih socijalnih reformi koje podrazumijevaju zakonske propise u BiH koji se odnose na smanjenje cijene rada po zaposlenom radniku i niz drugih izmjena zakonskih rješenja, BiH ne predstoji neka svijetla budućnost. Jednom jakom reformom koja će biti urađena na naučnoj osnovi može se doći u situaciju povećanja radnih mjesta i većeg zapošljavanja. Pretpostavlja se da, a i neke statistike govore, da u sivoj ekonomiji u BiH radi oko 200 hiljada ljudi. Stručnom analizom bi se moglo doći do prihvatljive cijene rada za poslodavce u BiH, kako bi ljudi u sivoj ekonomiji ušli u legalne tokove tržište rada", rekao je Delić.\nNa kraju je kazao kako nisu tačni navodi da u BiH postoji 500 hiljada nezaposlenih nego, kako kaže, najviše 320 hiljada.\n"Anketa o radnoj snazi, koja je jedina relevantna u svim zemljama EU-a i svim razvijenim zemljama, govori da u BiH ima 27,5 posto nezaposlenih, ustvari oko 300 do 320 hiljada ljudi. To govore Svjetska banka i ozbiljne međunarodne institucije. Ja sam siguran i odgovorno tvrdim da u BiH nema više od 320 hiljada nezaposlenih", smatra direktor Agencije za rad i zapošljavanje BiH.\nSavez nevladinih organizacija, Savez za podršku ekonomskog i socijalnog razvoja "Horizont 2024" organizira ovu konferenciju sa ciljem doprinosa uspostavljanju saradnje i jačanju uticaja civilnog društva uključenog u sektor socijalnog i ekonomskog razvoja BiH.\nNa konferenciji učestvuju brojni ugledni profesori i stručnjaci za ekonomiju kao i predstavnici Ministarstva pravde BiH i Agencije za zapošljavanje BiH.


Sportske.net - Bosančić: "Nepotrebna priča o penalima"\nBosančić: "Nepotrebna priča o penalima"\nVezni fudbaler Crvene zvezde Miloš Bosančić brzo će želeti da zaboravi takmičarski debi u crveno-belom dresu koji je završen remijem u Kruševcu sa ekipom Napretka.\nFudbaleri Crvene zvezde nezadovoljni se vraćaju iz Kruševca gde su ostali kratkih rukava i osvojili samo jedan bod.\nDuel pod Bagdalom bio je prilika da u crveno-belom (sivom) dresu debituje Miloš Bosančić koji je tokom leta stigao u Crvenu zvezdu iz Južne Koreje.\nPosle remija sa Napretkom, bivši fudbaler Partizana poručio je da nije zadovoljan rezultatom i svojim debijem kao i da je izlišno govoriti o tome da li je sudija pogrešio što nije dosudio penale za goste.\n"Nisam zadovoljan rezultatom, kao ni svojim debijem. Mislim da je sad nepotrebno govoriti o tome da li je bio jedanaesterac ili ne, jer smatram da smo morali ranije da postignemo gol i da mnogo bolje odigramo" rekao je Bosančić.\nVezni fudbaler u igru je ušao u 55. minutu igre a u završnici susreta pogodio je prečku iz slobodnog udarca.\n"Pred kraj susreta sam imao priliku iz slobodnog udarca, ali nažalost sam pogodio prečku i lopta nije ušla u gol. Tek je završeno peto kolo, prvenstvo je dugo, ima još mnogo da se igra i nastavljamo borbu za titulu" zaključio je Bosančić.\nFudbaleri Crvene zvezde posle pet odigranih utakmica imaju 13 osvojenih bodova i nalaze se na drugoj poziciji na tabeli JSL.


Leva Obala - Page 92\nObjavljeno 18. aprila 2017. 18. aprila 2017.\nPripadnici Ministarstva unutrašnjih poslova iz Uprave saobraćajne policije, tokom sledeće sedmice, u okviru međunarodne organizacije TISPOL, sprovodiće akciju pojačane kontrole brzine kratanja vozila, saopštio je MUP. Akcija će se sprovoditi u svim državama koje sarađuju u okviru TISPOL-a – u 28 zemalja članica Evropske unije, Švajcarskoj, Norveškoj i Srbiji. U okviru akcije, u sredu 19.\nCena kokošijih jaja pred Uskrs na pijacama u Borči i Kotežu se kreću od 11 do čak 18 dinara.\nObjavljeno 10. aprila 2017.\nIako je u subotu bilo tmurno i kišovito, mnogi sugrađni su sa svojom decom obeležili Vrbicu u crkvama na levoj obali Beograda. Dvorišta crkvi pretvorena su u raj za decu, vrteške, tobogani, tramboline i razne slatke đakonije upotpune su ugođaj posetiocima. Na Vrbicu se u pravoslavne hramove unose vrbove grane koje tu ostaju do nedeljne\nObjavljeno 6. aprila 2017. 6. aprila 2017.\nStručne ekipe Zavoda za biocide i medicinsku ekologiju su tokom nedelje na teritoriji grada Beograda sprovele monitoring i uočena je aktivnost krpelja, zbog čega je juče izvršeno hemijsko suzbijanje na zelenim površinama. Suzbijanje na levoj obali je obavljeno od Pančevačkog mosta do Kovilova i raskrsnica Sibnica. Hemijsko suzbijanje krpelja vrši se zbog mogućeg kontakta ljudi\nObjavljeno 21. marta 2017. 21. marta 2017.\nU Krnjači u požaru izgorelo 2.000 hektara pod trskom\nPožar koji je izbio u Krnjači u nedelju oko 19 sati je zahvatio trsku na površini od oko 2.000 hektara. Plamen se video sve do Gardoša u Zemunu, a prizor uopšte nije bio prijatan. – Juče smo imali nekoliko intervencija u Krnjači, gde je požar prišao kućama na samo 50 metara – rekao je Mile Jovičić,\nObjavljeno 13. februara 2017. 13. februara 2017.\nPrethodno 1 … 90 91 92 93 94 … 116 Sledeće